Bauk nove globalne recesije - Biznis u raljama politike - Nedeljnik Vreme\n17. 8. 2011. / 13.35\nProgram za proslavu 54. rođendana Baraka Obame, predsednika AAmerike: posle doručka kod Tifanija sledi čajanka, pa večera kod Tri veštice. Tri veštice, tri "suđaje" to su naravno, tri najuticajnije (big three) rejting kompanije koje presuđuju u svetu finansija i koje su Americi skinule treće A sa njenog kreditnog rejtinga.\nPredsednik Svetske banke Robert Zelik je prošle nedelje sa jednog skupa u Aziji podsećao Amerikance i Evropljane da pouka iz 2008. godine glasi: "Što se duže čeka, mere moraju biti grublje". On procenjuje da problem duga zemalja Evrope znatno više zabrinjava nego srednjoročne i dugoročne posledice smanjivanja kreditnog rejtinga SAD, koje je početkom avgusta izazvalo paniku na tržištu.\nRejting agencija Standard & Poor’s je, naime, 5. avgusta smanjila američki kreditni rejting sa AAA (pouzdan dužnik) na stepenicu niže, AA, što je u Vašingtonu izazvalo konsternaciju i javne napade na rejting agencije, kao što su se i u Evropi u prethodnom periodu čule optužbe na račun S&P, i korporacije Moody’s, kao što je u Bušovo vreme prećeno da će one biti podvrgnute zakonu.\nNeki od kritičara su naglašavali da su rejting agencije bile i jedan od uzroka globalne finansijske krize 2008–2009, na primer kada je agencija Moody’s visoko ocenila od američke države podržanu kompaniju Fredie Mac, koja je zabrljala sa sekundarnim kreditima i posle zapala u teškoće. List Vašington post je pisao da agencija Standard and Poor’s ne samo da je "promašila kreditni balon" već da je pomogla da se on naduje.\nPaul Krugman je u "Njujork tajmsu" pisao da je teško zamisliti nekoga manje kvalifikovanog da izrekne sud o Americi, nego što su to rejting agencije". Konstatovao je pa čak i da "S&P govori gluposti i američkoj fiskalnoj situaciji. Privatna agencija S&P (vidi okvir), koja iskustvo vuče još iz vremena izgradnje američkih železnica 1860-ih, je svoju ocenu američke smanjene sposobnosti da vraća dugove objasnila time što tamo jaz između političkih partija postaje nepremostiv, a ponašanje onih koji donose odluke – nepredvidivo.\nPet nacija je uspelo da povrati status AAA nakon degradiranja na nivo AA: Kanada, Australija, Finska, Švedska i Danska, ali za to im je trebalo devet godina.\nNa optužbe da je agencija Standard & Poor’s napravila grešku u računu od dva biliona dolara, Dejvid Birs iz ove agencije nazvao je vašingtonski kriticizam "dimnom zavesom".\nOn čak najavljuje da bi u naredna 24 meseca rejting američke vlade mogao da se spusti naniže.\nOcena S&P, međutim, slaže se sa drugim upozorenjima: nezavisna međunarodna organizacija za unapređenje biznisa i politike Svetski ekonomski forum spustila je Ameriku sa drugog mesta (2009) na četvrto mesto (2010) na globalnoj rang-listi konkurentnosti. Po toj organizaciji, Amerika je spuštena na 40. mesto po kvalitetu institucija, na 54. po poverenju u političare, na 68. po vladinom rasipništvu, na 87. po makroekonomskom okruženju. Svetska banka takođe vidi pogoršanje različitih indikatora kvaliteta američke vlade.\nSAD inače imaju javni dug od svog nastanka: tokom američkog revolucionarnog rata dug je iznosio 75 miliona dolara (1791). Svaki američki predsednik posle Harija Trumana uvećao je apsolutni iznos pozajmljenih dolara, a kažu da je od poslednjih 30 fiskalnih godina samo jedna bila bez američkog budžetskog deficita. Granica američkog zaduživanja je od marta 1962. pomerena naviše 74 puta, od toga 18 puta pod Ronaldom Reganom, osam puta pod Bilom Klintonom, sedam puta pod Džordžom Bušom i, pre ovog slučaja, tri puta pod Barakom Obamom poslednji put u januaru.\n"TERORISTI" NA "NIZBRDICI": Američki republikanci govore o "Obaminoj nizbrdici", a demokrate govore o "teroristima iz Partije Čajanka" (Tea party, populistički pokret protiv Obame, oporezivanja i zaduživanja, koji je uzeo ime po istorijskom događaju iz vremena američke borbe za nezavisnost, kada je u protestu zbog britanskih poreza čaj u Bostonu 1773. demonstrativno bačen u more).\nNeki od ozbiljnih zapadnih listova su sukob između republikanaca i demokrata u Kongresu nazivali "vašingtonskim ideološkim građanskim ratom", koji je stvorio dva očigledna problema za američki biznis: paralizu i nesigurnost. Trenutno, republikanci vode rat protiv Obamine reforme zdravstvenog sistema, svim sredstvima uključujući i ustavne tužbe. Sud u Atlanti je presudio da nije ustavno nametnuti obavezu svima da budu socijalno osigurani, već da to mora da bude slobodan izbor pojedinca. Spor može doći i pred američki Vrhovni sud. Sukobljene ideološke frakcije su se koncentrisale na tabu: Americi preti bankrot.\nKomentator londonskog "Ekonomista" kaže da taj politički sukob korporativnu Ameriku vodi u marginalizaciju. List citira Kelvina Kulidža, 30. američkog predsednika (1923–1929), koji je u vreme Velike depresije rekao: "The business of America is business." List konstatuje da je biznis deo DNK američke politike baš kao što je la dolce vita deo italijanske; a da su Amerikanci u biznisu ono što su Brazilci u fudbalu.\nAmerika ima disproporcionalno velik broj svetskih inovativnih firmi. U studiji 10.000 firmi u 20 zemalja Nikolasa Bluma sa univerziteta Stanford zaključuje se da su američke firme nabolje menadžerski vođene u svetu i da su malo ispred nemačkih, japanskih i švedskih, a da su firme u brzo rastućim ekonomijama Kine i Indije daleko iza njih.\nNESTABILNOST: Istraživanja javnog mnjenja pokazuju da američki biznismeni gube veru u politički establišment, kao što američki građani gube veru u biznismene i njihovo "buržoasko samozadovoljstvo". Danijel Kaufman iz vašingtonske nezavisne organizacije za izučavanje javne politike The Brookings Institution zapaža da je prošle godine 33 odsto američkih lidera biznisa izjavljivalo anketarima da veliku prepreku predstavlja "nestabilnost političkog okvira". U Francuskoj takvih odgovora bilo je 14 odsto, a u Čileu – 5 odsto.\nPo "Ekonomistu", američke kompanije sede na brdu novca, a ne investiraju zato što nepredvidljivost političara nagriza njihovu odlučnost. List na primer pominje da samo kompanija Apple ima 76 milijardi dolara u bankama. U izveštajima te organizacije potvrđuje se izreka da kad neko otvori prozor u Vašingtonu mnogi u svetu dobiju zapaljenje pluća, pošto ostatak sveta zavisi od američkih potrošača, kao značajnog dela globalne potražnje.\nS prethodnom recesijom i dužničkom krizom u Americi usporavan je rast ekonomija širom sveta – u Nemačkoj za 14 odsto, u Japanu za 15,2, u Britaniji 7, u evrozoni za 8 odsto, u Meksiku za 21,5 odsto, u Litvaniji za 18 odsto. U nerazvijenim zemljama taj uticaj je bio jači – stopa rasta u Kambodži je pala sa 10 odsto u 2007. na nulu u 2009, a u Keniji je prepolovljena (sa 7 odsto u 2007. na 3-4 odsto u 2009). Arapski svet je po toj proceni zbog američke krize izgubio 3 biliona dolara. Japan, čiji je udes s cunamijem i atomskom krizom u Fukušimi u Americi pominjan kao jedan od uzroka aktuelne krize, se, uprkos teškim iskušenjima, brzo vadi iz krize.\nLEKCIJA AMERICI: Premijer Kine Ven Đibao\nGOSPODA KOMUNISTI: Direktor Svetske banke Zelik prognozira da će sadašnja kriza "istorijski gledano vrlo brzo" premestiti ekonomsku moć sa Zapada u Kinu, koja drži svoja 3 biliona (3000 milijardi) deviznih rezervi u dolarima, od toga značajan deo (1,2 biliona u američkim obveznicama). U nekim medijima pojavio se ironičan naziv "Kimerika", a londonski "Dejli mejl" objavljuje poduži tekst Džonatana Finbija, autora knjige o istoriji moderne Kine (The Penguin History Of Modern China), o paradoksu da će "poslednja komunistička država polaganjem kaucije izbaviti kapitalistički Zapad". Taj autor sarkastično primećuje kako ta nominalno komunistička država zahteva da Vašington skreše i socijalne i vojne troškove. On dodaje so na ranu američkog samouverenja konstatacijom da bi to mogla biti "očigledna atrakcija" za kinesku Narodno-oslobodilačku armiju, koja želi da pokaže mišiće u bezbednosnom sistemu u Aziji, kojim dominiraju SAD. Kaže i da Peking ide i dalje, pa preko agencije Sinhua traži međunarodnu kontrolu dolara.\nDrugi kažu da američki predsednik Nikson, kada je 1972. otišao u istorijsku posetu Kini, verovatno nije mogao da pretpostavi da će za četiri decenije zemlja koja se tada borila da se izbavi od posledica katastrofalne ekonomske politike vođene pre toga, sada kao glavni kreditor uputiti tako oporu opomenu Ujka Semu – da vodi odgovorniju fiskalnu politiku, konstatuje u svojoj analizi američka TV CNBC. Primećuje se da Kinezi ipak ne pribegavaju "predatorskim kupovinama" što bi se očekivalo od nekoga ko je na ivici da postane supersila – nisu kupovali poljuljane američke banke niti fondove.\nU tom kontekstu zanimljive su američke medijske analize stanja u Kini. Uglavnom se kaže da ako bi kineski građani počeli da zahtevaju više od svoje vlade, njen rast bi mogao da bude usporen. Podseća se na nedavne proteste u Kini povodom pogibije 40 ljudi u železničkoj nesreći na brzoj pruzi i na štrajk taksista u gradu Hangdžou, koje pokazuju da nisu svi snishodljivi prema vlasti.\nMada kineska populacija trenutno nije revoltirana u velikoj meri, eksperti veruju da pozicija Komunističke partije neće zauvek ostati neuzdrmana, pogotovu ako stopa rasta GDP-a padne ispod osam procenata godišnje, što je nivo koji se, po nekom računu, smatra neophodnim za povećanje investicija i zaposlenosti.\nVećina medijskih analitičara sa Amerike skreće pogled na krizu suverenog duga u evrozoni, koja se nezaustavivo širila sa Irske na Grčku, pa na Portugal (gde su rejting agenciju S&P u medijima proglasili za privredno-terorističku organizaciju), pa na Španiju i Italiju – dok su se političari prepucavali.\nBUNT PROTIV ANTIKRIZNIH MERA: Ulični protesti u Atini\nSOCIJALNI POŽAR: Predsednik svetske banke pozvao je premijera Velike Britanije Dejvida Kamerona da, uprkos nemirima, ostavi na snazi "zaista neophodne" mere štednje, što je ovaj pokušavao opisujući akcije besnih palikuća u Londonu, Birmingemu, Mančesteru, Lidsu, Notingemu – krizom morala. Preti da će prestupnike isterati iz socijalnih stanova, za šta nema podršku koalicionih partnera. Opozicioni laburista Dejvid Miliband je više govorio o tome da treba sagledati uzroke te socijalne eksplozije.\nKoaliciona vlada konzervativaca i liberalnih demokrata u Velikoj Britaniji usvojila je najveći paket štednje posle Drugog svetskog rata – u iznosu od 83 milijardi evra. U sledeće četiri godine planira da ukine 490.000 radnih mesta u javnom sektoru, da smanji budžet u većini ministarstava za 19 odsto u proseku i da poveća broj godina potrebnih za penzionisanje sa 65 na 66 do 2020.\nPovremeno je zbog toga i u Britaniji izbijalo javno nezadovoljstvo: 250.000 ljudi je demonstriralo u Londonu 26. marta, što su bile najveće demonstracije od 2003. povodom rata u Iraku. Sada se kaže da mere štednje ne treba da pogode policiju. Povodom izliva omladinskog nasilja u britanskim gradovima, možda i sa podsećanjem na sličnu svojevremenu eksploziju u pariskim predgrađima, neka vrsta uzbune primetna je u velikim zapadnim gradovima. Nemačka policija preduzima preventivne mere da se nešto slično ne ponovi u Berlinu ili Hamburgu, a Evropol razmatra mogućnost da organizuje neku vrstu koordinacije nacionalnih policija.\nU rodnom mestu američkog ustava Filadelfiji u petak uveče 12. avgusta uhapšeno je 50 tinejdžera zbog kršenja uredbe gradonačelnika ovog grada po kojoj mlađi od 18 godina ne treba da budu na ulici vikendom posle devet uveče. Tokom većeg dela te noći policija je patrolirala u centru grada pešice, na biciklima, na konjima i u policijskim vozilima, a trgovci su na izlozima istakli obaveštenja o policijskom času za mlade. Mere su uvedene da bi se predupredilo nasilno delovanje takozvanih flash mobsa, grupa mladih organizovanih preko socijalnih mreža koje se sastaju iznenada na javnim mestima i izvode neobične, ponekad naizgled besmislene performanse i brzo se razilaze: na primer, krenu u masovnu vožnju metroom bez pantalona, uz poruke kao što su "učini život lepšim bar na pet minuta" ili "unapredi sve!". Jedna grupa je na primer upala u hotel Hajat i petnaest minuta aplaudirala.\nMeđutim, napadi grupa "dečjeg cunamija" na trgovce i prolaznike zabeleženi su u Čikagu, Medisonu, Milvokiju, Njujorku i Los Anđelesu. Prema listu "Nju Ameriken" neki od tih incidenata imali su rasni karakter. Jedan fenomen omladinske supkulture flash mobs, na koji se, kad se 2003. pojavio, gledalo sa simpatijama, postao je sumnjiv. U nemačkom gradu Darmštatu su ih zabranili.\nNeki od američkih socijalno angažovanih pisaca, kao što je Barbara Erenrajh, autorka brojnih knjiga o beskućnicima i radničkoj klasi, upozoravaju i na "kriminalizaciju sirotinje" i citira nekog anketiranog koji priča da traženje socijalne pomoći liči na boravak u istražnom zatvoru – činovnici vas temeljno ispituju da li su vaša deca stvarno vaša… Mnogi od američkih gradova, piše ona, pooštravaju uredbe sračunate na to da siromašni budu uklonjeni sa ulica, pa se "van zakona stavljaju i neke neophodne aktivnosti svakodnevnog života kao što je sedenje, dokoličarenje, spavanje, ili ležanje na ulici". Piše da je u Sankt Peterburgu, na Floridi, u junu 2009, uvedeno nešto što liči na eho rečenice Anatola Fransa: "Zakon, u svojoj veličanstvenoj jednakosti, zabranjuje bogatima, kao i siromašnima da spavaju ispod mostova…"\nList "Filadelfija inkvajer" piše i o "poreskim delinkventima". Teško se prodaju kuće čiji su vlasnici postali "dužnički robovi", ili na koje godinama nije plaćen porez, oko njih se vrte beskućnici, a samo njihovo postojanje u susedstvu nosi loš glas o celom kraju i obara cenu nekretnina. List pledira na gradsku upravu da te kuće otkupi po ubrzanom postupku i ustupi privatnim kompanijama da grade nove zgrade.\nTo su, naravno, samo primeri reagovanja dinamičnih društava na marginalne slučajeve, kao neka vrsta izolovanja žarišta potencijalnog požara. Oni za sebe govore kako se socijalne napetosti ne zaustavljaju na granicama trećeg sveta i kako po običaju na socijalna uskraćivanja najburnije reaguje mlada populacija.\nPO DIKTATU POVERILACA: Dugovima opterećene države su pod pritiskom poverilaca, jačih zemalja i Međunarodnog monetarnog fonda (MMF) pokorno ukidale ostatke svojih "država blagostanja", preduzimale su izdiktirane mere štednje – i sve su se sukobljavale s manjim ili većim socijalnim protestima, masovnim, pojedinačnim, nasilnim, nenasilnim… Najčešće su smanjivane penzije, a s policijom su se najčešće tukli mladi.\nGrčka, koja treba da smanji troškove za 50 milijardi evra do 2015, najavila je mere protiv izbegavanja oporezivanja (tax evasion) i protiv korupcije, najavila pomeranje granice za penzionisanje sa 61,4 na 63,5 godina, ali izgleda da se opire nalogu da sprovede privatizaciju državnih preduzeća. Štrajkovi blokade saobraćaja u jeku turističke sezone, velike demonstracije, anarhističke akcije, rat demonstranata s policijom.\nPortugal, koji je u maju postao treća zemlja u evrozoni kojoj je obećano 78 milijardi evra zajmova ili garancija, suočava se sa štrajkovima (od đubretara preko kontrolora leta do generalnog štrajka) pribegava smanjenju plata u javnom sektoru, uključujući i političare za 5 odsto, povećanje poreza (VAT) za 1 odsto, povećanje poreza na prihode veće od 150.000 evra, smanjenje vojnog budžeta i odlaganje dva projekta "brzih pruga".\nIrska je prihvatila pomoć EU i MMF-a od 85 milijardi evra, ali nova vlada traži da se smanje kamate na taj zajam…\nŠpanija, u kojoj je stopa nezaposlenosti duplirana od 2007. i iznosi 21 odsto, najavljuje povećanje poreza za bogate i kresanje budžeta za 8 odsto, smanjenje plata za 5 odsto, pomeranje godina za penziju na 67, povećanje poreza na duvan na 28 odsto, prodaju državne lutrije. Bilo je štrajkova i marševa "ogorčenih" (indignados) koji su se posle 36 dana marša kroz Španiju krajem jula okupili u Madridu, malo se tukli s policijom i najavili da će pešice ići u Brisel.\nRumunija, u kojoj je ekonomija skliznula za 7 odsto 2009, smanjuje plate za 25 i penzije za 15 odsto, a posle štrajka policajaca ministar policije Vasile Blaga podneo ostavku.\nU Italiji, parlament je 15. jula usvojio paket štednje od 70 milijardi evra kada su se upalile crvene lampice zbog toga što italijanski nacionalni dug dostiže 120 odsto GDP-a, što je najgori odnos u Evropi. Uvodi se plaćanje zdravstvenih usluga, smanjuju se regionalne dotacije, poreske olakšice za porodice i visoke penzije.\nNisu samo dužnici prinuđeni na kresanje troškova – i oni bolje stojeći su na to prinuđeni.\nU Nemačkoj, koja je prošle godine imala najveći ekonomski rast u EU, vlada usvaja plan smanjenja budžetskog deficita za 80 milijardi evra do 2014, predviđa na primer smanjenje dečijih dodataka, ukidanje 10.000 "vladinih" radnih mesta. Rast nemačkog GDP-a u drugom kvartalu između 1. aprila i 30. juna 2011. bio je samo 0,1 odsto u odnosu na prethodno tromesečje, što je manje od očekivanja ekonomista da će on biti 0,4 odsto. Globalno usporavanje polako dolazi na granice Nemačke koja je imala snažan start na početku 2011.\nFrancuska, po nekim analizama najveći poverilac PIIGS zemalja posle Nemačke, objavila je planove da i sama skreše svoje troškove za 45 milijardi evra u sledeće tri godine, da smanji utaju poreza i da ih poveća za 1 odsto, da privremeno ukine ekonomske stimulativne mere, da poveća godine za penzionisanje sa 60 na 62, a za punu penziju sa 65 na 67. Izbili su veliki štrajkovi i protesti s blokadama saobraćaja i rafinerija 2010. Pošto cena francuskih obveznica puzi naviše, pojavljuje se bojazan da bi i Francuska mogla da bude "uvučena u močvaru".\nHolandija je najavila štednju 18 milijardi evra do 2015.\nVIŠE ILI MANJE EU: Zelik, sa autoritetom Svetske banke, poziva evropske države da što pre preduzmu nužne mere pošto tržišta gube poverenje u politiku konfuznog "probijanja kroz zbrku". Nemački ministar spoljnih poslova Gvido Vestervele izjavljuje da se evrozona suočava sa preprekama na putu. On za BBC izjavljuje da mora da se načini izbor između "manje Evrope" i "više Evrope" i naglašava da se u Nemačkoj misli da na krizu treba odgovoriti sa više Evrope. To bi, valjda, podrazumevalo da se preduzmu odlučni koraci prema fiskalnoj integraciji u evrozoni, ali, kao što vidimo, to nije ni lako ni jednostavno, niti je dogovor o tome na vidiku, a nije ni jasno šta ko pod fiskalnom integracijom podrazumeva. Na primer, uvođenje evro-obveznica traže Italija, Grčka, Belgija i Luksemburg, dok je Nemačka protiv, tražeći da se uvedu "gvozdena pravila", kako je 16. avgusta u Parizu rekla nemačka kancelarka Angela Merkel, stojeći "rame uz rame" s francuskim predsednikom Nikolasom Sarkozijem.\nSamo su Iljf i Petrov imali jednostavnu ideju: "Benzin vaš, ideje naše."\nTri najuticajnije (big three) rejting kompanije dominiraju u svetu: Standard & Poor’s (S&P); Moody’s i Fitch Ratings. Sve tri su privatne. U svakoj krizi na njih se nemoćno ljute vlade, kompanije, trgovci i investitori.\nStandard & Poor’s (S&P) je američka privatna kompanija za finansijske usluge. Godišnje objavi 870.000 rejtinga i pokriva 2000 berzi. Njena istorija je duga 150 godina i počela je kada je njen osnivač Henri Vernam Pur objavio "Istoriju železnica i kanala u SAD", koja je predstavljala pokušaj da se sakupe informacije o finansijskom i tehničkom stanju američkih železničkih kompanija. Godine 1906, Luter Li Blejk je osnovao Standard Statistics Bureau, a godine 1941. te dve kompanije su se spojile i tako je postala Standard & Poor’s Corp.\nMoody’s je osnovao 1900. Džon Mudi; nije preživela kreditni slom 1907. i ponovo je osnovana 1909. Kažu da je 2010. imala prihod od 2 milijarde dolara, da zapošljava oko 4500 ljudi širom sveta i da je prisutna u 26 zemalja.\nFitch Ratings je 24. decembra 1913. u Njujorku osnovao Džon Nouls Fič. Ima sedišta u Parizu, Njujorku i Londonu i 51 kancelariju širom sveta…


Vanjska politika .. Multilateralni odnosi .. Regionalne inicijative .. Pakt o stabilnosti za jugoistočnu Evropu\nPakt stabilnosti za jugoistočnu Evropu je promovirala međunarodna zajednica (Evropska unija) 10. juna 1999. godine u Kölnu s namjerom da se, kako je rečeno, prethodna reaktivna politika reagiranja na krize u Jugoistočnoj Evropi zamijeni dugoročnom strategijom sprečavanja kriza. U osnivačkom dokumentu više od 40 država (iz Evrope i svijeta) i organizacija rečeno je da se Pakt stabilnosti (PS) osniva u namjeri pomoći državama ovog dijela Evrope u njihovim naporima da ojačaju mir, demokratiju, ljudska prava i ekonomski progres, a time i osiguraju stabilnost u cijelom regionu.\nNa Samitu u Sarajevu 30. jula 1999. godine Pakt je počeo da funkcionira, a državama regiona obećana je perspektiva evroatlantskih integracija.\nFunkcioneri PS i Evropske unije 2006. godine objavili su da Pakt treba dobiti nasljednika kojeg će dati same zemlje regiona, dok će zapadne države i organizacije nastaviti podršku u savjetima i finansijskim i drugim kontribucijama. Očekuje se da će to biti institucionalno ojačani SEECP (Proces za saradnju uJugoistočnoj Evropi) te da bi proces tranzicije mogao biti okončan zaključno sa završetkom 2007. godine.\nPS rukovodi Specijalni koordinator (dr. Erhard Busek), čiji je tim od oko 30 profesionalaca-saradnika smješten u Bruxellesu. Glavni politički instrument PS je Regionalni sto koji okuplja najviše predstavnike kako država regiona tako i drugih država članica Pakta te međunarodnih organizacija. Regionalni sto zasjeda dva puta godišnje, a funkcionira kroz radne stolove:\nRadni sto I - demokratizacija i ljudska prava\nRadni sto II - ekonomska rekonstrukcija, saradnja i razvoj\nRadni sto III - pitanja sigurnosti (sigurnost i odbrana, pravna pitanja i unutrašnji poslovi)\nNacionalni koordinator za Pakt stabilnosti je ambasador Dragan Božanić.


Prijava igraca za zimske lige od 28.10.2019 godine do 01.11.2019 godine\nSvi nasi članovi kluba koji nisu selektirana na vreme jer su se kasnije upisali mogu se prijaviti kod trenera za učešće na zimskim ligama na teritoriji Beograda. Naš klub će učestvovati:\nSOS liga Budućih Šampiona sa dve selektivne ekipe 2010 godiste, po jednom ekipom 2011 i 2012 godiste;\nMini Maxi ligu iracemo sa 2009, 2010,2011,2012 i 2013 godistem II i III ekipama;\nDecija liga u balonu Altina sa dve ekipe 2009 godiste.\nZimaska liga traje od novembra meseca pa sve do aprila kada nastavljamo sa otvorenim FSB i Fair Play ligama.\nPrijave igrača kod trenera Aleksandra Nedića.


Gradonačelnica Jasna Avramović: Ne podnosim ostavku, presuda sramna – Semendria\nGradonačelnica Jasna Avramović: Ne podnosim ostavku, presuda sramna\n02. jun 2014. HRONIKA – Izvor: Agencija Beta – Gradonačelnica Smedereva Jasna Avramović, koja je danas u Višem sudu osuđena 15 meseci zatvora zbog primanja mita, izjavila je da je “presuda sramna” i da je “morala da bude oslobađajuća”.\nOna je agenciji Beta rekla da “neće podnositi ostavku” niti da opozicija u lokalnoj skupštini može da traži referendum za njenu smenu, jer “referendumom nije ni izabrana” nego ju je gradska skupština izabrala.\nOdlukom Višeg suda ona je osuđena zbog primanja mita od pacijenata kako bi im omogućila dobijanje invalidske penzije.\n“Optužnica je sramota za smederevsko tužilaštvo,” kazala je Avramovićeva i dodala da je to telo priznalo da je falsifikovalo dijagnozu ciroze jetre, na osnovu koje je Bogdan Dašić odložio izdržavanje kazne.\nGradonačelnica je navela da je sudija doneo presudu “bez ikakvih dokaza”.\n“Ja ću se svakako boriti da dokažem istinu, a istina je samo jedna: nikakav novac nisam uzela, niti sam radila nekakve nezakonite radnje,” kazala je agenciji Beta Jasna Avramović.\nOna je optužila sudiju Dragoslava Milanovića da ga je postavila Demokratska stranka 2009. i da je uz pomaganje tužioca “izrekao presudu koja je sramota smederevskog pravosuđa.”\nAvramovićeva je više puta ponovila da “postoje stručnjaci, sudije koje primenjuju zakon”, tako da ne očekuje potvrđivanje presude na Apelacionom sudu.\nAvramovićeva je tri dana iznosila završnu reč, a branilac je svoju završnu reč zasnivao na tvrdnji da nema dokaza o krivici njegove branjenice pa da je jedino oslobađajuća presuda pravedna.\n« Kraj agonije: „Godomin“ ostaje i bez upravne zgrade\nNoć muzeja u Smederevu »


Predstava "Ričard Treći" u neobičnom okruženju: Umesto na "daskama koje život znače" izvedena na Kalemegdanu - BKTVNews\nPredstava "Ričard Treći" u neobičnom okruženju: Umesto na "daskama koje život znače" izvedena na Kalemegdanu\n12. Septembar 2018. u 10:40\nPredstava "Ričard Treći" u režiji Ljubiše Ristića prikazana je sinoć u Donjem gradu na Kalemegdanu.\nZamenik gradonačelnika Goran Vesić istakao je da je predstava ovoga puta "drugačija", jer su posetioci šetali stazama Donjeg grada i otkrivali nove scene.\n" Zadovoljstvo mi je što je Grad Beograd, zajedno sa KPGT-om, pomogao obnovu "Ričarda Trećeg" i što je ta predstava ponovo oživela u režiji Ljubiše Ristića", rekao je Vesić.\nOn je podsetio i da je ova predstava samo najava letnjeg festivala koji će sledećeg jula i avgusta, u režiji osnivača KPGT-a Ljubiše Ristića, biti održan na različitim mestima u Beogradu.\n"Ljubiša zna da otkrije mesta o kojima ljudi i ne razmišljaju kao o mestima za pozorište, ali on od njih napravi magiju i ta mesta ubrzo postaju mesta za uživanje u pozorištu", naveo je Vesić, istakavši da mu je drago što su građani imali priliku da u Donjem gradu uživaju u izvođenju ovog Šekspirovog dela.\nTagovi: ričard treći, predstava, kalemagdan,


Sloba Snajper uhapšen na Jahorini - Novi Sad\n12:03:00 03.03.2021, Komentara: 0\nČlan Upravnog odbora FK Vojvodina, Slobodan Milutinović Snajper (35), koji je poznat po različitim kriminalnim delima, uhapšen je na Jahorini. Informaciju o hapšenju i fotografije su preneli novinski portali iz BiH, ali za sada nema informacija koji je razlog za njegovo privođenje.\nPrema nezvaničnim saznanjima, Milutinović je uhapšen u hotelu „Vučko“, a razlog je povezanost sa kriminalnim strukturama. Prema takođe nezvaničnim saznanjima, Milutinoviću je zaplenjen telefon.\nMilutinović je u decembru postao član Upravnog odbora Vojvodine, a i dalje se vodi kao zastupnik novosadskog prvoligaša Kabela. Snajper je bio poznat i kao dugogodišnji telohranitelj bivšeg predsednika FK Vojvodine Ratka Butorovića, poznatijeg kao Bata Kan Kan, a važio je i za vođu navijačke grupe G-3.\nU javnosti se o njemu više zna zbog raznih kriminalnih dešavanja povezanih sa trgovinom narkoticima i iznudama. Tri godine proveo je u zatvoru zbog prodaje droge i napada na policajca, a za ostala krivična dela dobio je uslovnu kaznu. Tri puta je bio meta napada - 2013. mu je zapaljen džip marke „mercedes“, 2018. godine mu je zapaljen automobil marke „volvo“, a pre godinu dana mu je na Grbavici postavljena eksplozivna naprava ispod „porše kajena“.\nJuče je spominjan u medijima, jer se saznalo da je policija osumnjičila petoricu njemu bliskih navijača Vojvodine za prebijanje N. Ć. u prostorijama na stadionu FK Vojvodina.


Koliko će da nas košta ovogodišnja setva? - Ratarstvo | Agroklub.rs\nKoliko će da nas košta ovogodišnja setva?\nZemljoradnici još prave tačnu računicu koliko će koštati setva, ali svi odreda ističu da je skupoća velika, žaleći se u prvom redu na cenu veštačkog đubriva i goriva.\nKiša i hladno vreme prekinuli su jesenje radove na njivama, ali posao ratarima neće pobeći kada se prolepša vreme da obave setvu pšenice upravo u oktobru kada je i optimalni rok. Ova setva, po svoj prilici, biće jedna od skupljih u odnosu na ranije, prenosi Dnevnik.\nPrema poslednjem izveštaju Produktne berze, cena od 28,5 din/kg bez PDV-a, na paritetu FCA, registrovana krajem nedelje najviša je postignuta cena od početka žetve. Ovako visok cenovni nivo je poslednji put zabeležen u avgustu 2012. godine. Pšenica je imala sesije sa jakim cenama u Čikagu zbog rasta crnomorskih i evropskih cena usled snažne međunarodne tražnje, što se odrazilo i na domaće tržište. Cene na Evronekstu za ugovor za pšenicu sa decembarskim prispećem zabeležile su novi rekord.\nZemljoradnici još prave tačnu računicu koliko će koštati setva, ali svi odreda ističu da je skupoća velika, žaleći se u prvom redu na cenu veštačkog đubriva i goriva. Ipak, svi su se uglavnom snabadeli repomaterijalom tako što su zadužili seme i đubrivo kod kooperanata, dok su za kupovinu goriva podigli bankarske kredite.\nZa hektar preko 63.000 dinara?\nPrema rečima predsednika Agrarnog saveza Srbije Nenada Manića, setva jutra pšenice koštaće 31.690 dinara, a dvostruko novca će trebati za hektar. Na sve to, naglasio je, dolaze još i cena arende ili zakupa, koja zbog manjih prinosa ove godine nije poskupela, a te cene su različite u svakom području.\n"Kilogram semenske pšenice je 80 dinara, a po jutru treba 130 kilograma, što je 10.400 dinara. Na jutro pšenice dolazi 250 kilograma veštačkog đubriva. Cena veštaka je 65 dinara kilogram, što znači da taj trošak iznosi 16.250 dinara i za 30 litara nafte po jutru po ceni od 168 dinara treba još dodati 5.040 dinara", naveo je Manić za Dnevnik.\nSetva pšenice Cena pšenice Cena goriva Cena đubriva Nenad Manić Produktna berza Agrarni savez Srbije


Beograd, 05. Jul 2012.\nJEREMIĆ SA HEJGOM U LONDONU\nLONDON, 5. jula (Tanjug)- Ministar spoljnih poslova Srbije Vuk Jeremić sastao se danas u Londonu s britanskim kolegom Vilijamom Hejgom.\nJeremić, koji će u narednih godinu dana predsedavati Generalnom skupštinom UN, najavio je ranije da će do kraja leta imati seriju konsultacija o UN sa ključnim akterima u svetskoj organizaciji, pre svih sa stalnim članicama Saveta bezbednosti Rusijom, Kinom, Velikom Britanijom, Francuskom i SAD.\nJeremić je, prethodno, s Hejgom razgovarao krajem novembra prošle godine, takođe u Londonu.\nŠef Forin ofisa tada je ponovio da se Velika Britanija zalaže da proširenje EU obuhvati sve zemlje zapadnog Balkana i ukazao na značaj "konstruktivnog angažovanja Srbije sa susedima".\nNIKOLIĆ ČESTITAO 50. GODIŠNJICU NEZAVISNOSTI ALŽIRA\nBEOGRAD, 5. jula (Tanjug) - Predsednik Srbije Tomislav Nikolić čestitao je danas predsedniku Alžira Abdelazizu Butefliku 50. godišnjicu nezavisnosti te države.\nPredsednik Nikolić je naveo da se ove godine ujedno navršava i 50 godina od uspostavljanja diplomatskih odnosa dve zemlje i izrazio "postojan interes Srbije" za daljim svestranim unapređenjem sveukupne saradnje sa Alžirom u godinama koje dolaze.\nNikolić je u čestitki poručio da su "slobodarska tradicija i solidarnost utkani u snažno prijateljstvo naroda Srbije i Alžira", saopšteno je iz njegovog kabineta.\nSTEFANOVIC SA RIKEROM O DIJALOGU BEOGRAD PRIŠTINA\nBEOGRAD, 4. jula (Tanjug) Šef pregovarackog tima Beograda u dijalogu sa Prištinom Borko Stefanovic i zvanicnik americkog Stejt departmenta Filip Riker složili su se na današnjem sastanku da je neophodno nastaviti dijalog i primeniti do sada postignute sporazume.\nZamenik pomocnika americkog državnog sekretara Filip Riker boravi od juce u poseti Srbiji.\n"Današnji sastanak sa Rikerom je bio vrlo konstruktivan, razmenili smo videnja nastavka dijaloga sa Prištinom. Složili smo se o neophodnosti nastavka tog dijaloga i neophodnosti implementacije do sada postignutih sporazuma", rekao je Stefanovic u telefonskoj izjavi Tanjugu.\nOn je još jednom istakao da su svi postignuti sporazumi javni.\nPrema Stefanovicevim recima, Riker je izneo ocekivanja SAD da se dijalog Beograda i Prištine nastavi i da se primene postignuti dogovori.\n"Složili smo se oko toga da je moguce dijalog podici na politicki nivo, to jest na viši nivo samih pregovaraca u cilju resavanja težih pitanja i lakše implementacije dogovora postignutih sa Prištinom", rekao je Stefanovic.\nRiker, koji u Beogradu boravi kao prethodnica pomocnika šefice americke diplomatije Filipa Gordona cija se poseta ocekuje 8. i 9. jula, razgovarao je juce sa liderima SNS, SPS, URS i LDP.\nOn se juce na kratko sreo i sa predsednikom Srbije Tomislavom Nikolicem.\nKako su preneli beogradski elektronski mediji, americki diplomata danas bi trebalo da se sastane i sa liderom DS Borisom Tadicem.\nEU: KOSOVO OSTAJE PRIORITET UNIJE\nBRISEL, 4, jula (Tanjug) Evropska unija danas je saopštila da Kosovo za nju i dalje predstavlja prioritet i da, kao i ceo region zapadnog Balkana, ima jasnu evropsku perspektivu.\nNa pitanje novinara da li ce odluka Medunarodne upravljacke grupe (ISG) da od septembra ukine nadgledanu nezavisnsot Kosova imati uticaja na delovanje EU i mandat Euleksa na Kosovu, Maja Kocijancic, predstavnica za štampu visoke predstavnice EU Ketrin Ešton, rekla je da ce jedna od kljucnih uloga Euleksa i dalje biti unapredivanje vladavine prava na Kosovu.\nKocijanciceva je na konferenciji za novinare kazala da ce EU ostati posvecena ulozi davaoca pomoci, podrške i preporuka na Kosovu, posebno preko svog visokog predstavnika i njegove kancelarije u Prištini i misije Euleksa.\n"Vladavina zakona je prioritet za Euleks na osnovu mandata koji podržava svih 27 zemalja clanica (EU) i na osnovu odgovarajucih domacih zakona", rekla je Kocijanciceva.\nUpitana da li odluka ISG znaci da bi mandat Euleksa bio ukljucen i u ustav Kosova, Kocijanciceva je odgovorila da ce "ta zakonska osnova biti u skladu sa kosovskim ustavom i imati podršku u njemu".\nISG je u utorak u Becu odlucila da okonca nadgledanu nezavisnost Kosova, najavila uspostavljanje suvereniteta na jesen, a vladu u Prištini pohvalila zbog namere da "produbi angažovanje sa srpskom zajednicom na severu".\nKako se navodi u zaključima sa sastanka u Becu, ISG je odlucila da preduzme "konacne korake u okoncanju nadgledane nezavisnosti" Kosova i zatvaranju kancelarije medunarodnog civilnog predstavnika, a konacna odluka o tome ocekuje se na sastanku zakazanom za septembar.\nBEOGRAD, 5. jula (Tanjug) Generalni sekretar Saveta Evrope Torbjern Jagland izjavio je da je vecina clanova Saveta Evrope priznala Kosovo i Metohiju, ali do sada nije bilo diskusije o clanstvu.\n"Ono što je za nas važno jeste da se nastave zajednicki programi koje s EU imamo na Kosovu, jer se ticu zaštite kulturnog nasleda i srpskih pravoslavnih crkava. Ovi programi su važni u izgradnji medusobnog poverenja. Bilo kakav status Kosova mora da garantuje pristup religijskoj i kulturnoj baštini obe strane", rekao je Jagland za "Novosti".\n"Mi delujemo na osnovu Rezolucije 1244 Saveta bezbednosti UN. Sada postoji i sporazum izmedu Beograda i Prištine kada je rec o regionalnoj saradnji. Još nismo doneli odluku u vezi s tim. Ali opšti pristup ovde je da treba naci pragmaticna rešenja. Jer, ima stvari koje treba da uradimo a koje su mnogo važnija od zvezdice koja ide uz ime", rekao je genelarni sekretar SE.\nNa podsecanje da je albanski premijer Salji Beriša nedavno povodom izveštaja o trgovini organima optužio za plagijat izvestioca Dika Martija, pa samim tim i celu Parlamentarnu skupštinu, Jagland je naglasio da izveštaj postoji i na osnovu njega se sprovodi istraga.\n"Ne možemo da dozvolimo da ostane bez ikakvog odgovora. Jedini stav koji o tom pitanju imam jeste da istraga treba da se nastavi.\nJedini nacin da bude sprovedena jeste da bude pod okriljem EU i Euleksa. Ne vidim drugi moguci metod koji bi mogao da se primeni", naglasio je on.\nJagland kaže da je pratio šta je predsednik Tomislav Nikolic izjavljivao u vezi s evropskim putem Srbije. "Shvatio sam da ce nastaviti na istoj liniji kao prethodni predsednik i bivša vlada, i kada je rec o EU, i kada se radi o SE. Zato sam uveren da ce se nastaviti naša veoma uspešna saradnja", kazao je on.\n"Cinjenica da je predsednik Nikolic bio clan naše Parlamentarne skupštine, znaci da zna kako Savet Evrope funkcioniše, šta su obaveze, ali i koje prednosti proizilaze iz clanstva. To je veoma dobro za naše odnose", rekao je Jagland.


U BiH od januara do juna uloženo 650 miliona KM - Istinito.com - Ne budi ovca!\nPočetna > BIH > Ekonomija > U BiH od januara do juna uloženo 650 miliona KM\nU BiH od januara do juna uloženo 650 miliona KM\n2. Oktobra 2019. Istinito197Leave a Comment on U BiH od januara do juna uloženo 650 miliona KM\nOd januara do juna 2019, direktne strane investicije u BiH iznosile su 650.1 miliona KM, što predstavlja povećanje od 53,6 odsto u odnosu na isti period lane, saopštili su iz Agencije za unapređenje stranih investicija (FIPA) BiH.\nDirektor FIPA Gordan Milinić ističe da je ovo značajna novost kad se uzme u obzir da su i 2018. i 2017. godina bile među najboljim po iznosu stranih investicija u posljednjih desetak godina, a riječ je o skoro 800 miliona KM godišnje.\n– Ukoliko se ovakav trend rasta iz prvog polugodišta nastavi, ova godina bi mogla biti rekordna po iznosu stranih investicija, odnosno mogla bi se dostići i magična cifra od milijardu maraka. Trend rasta investicija se nastavlja zahvaljujući i naporima na poboljšanju poslovnog ambijenta u BiH, na čemu FIPA neprekidno insistira kroz svoje preporuke Savjetu ministara BiH i svim entitetskim, kantonalnim i opštinskim organima – kaže Milinić.\nNaglašava da je pred svim organima u BiH zadatak da nastave sa sprovođenjem potrebnih reformi, predlaganjem mjera za dalje unapređenje poslovnog ambijenta i poboljšanje imidža zemlje, te pronalaskom novih investitora za Bosnu i Hercegovinu.\nTagged bih istinito ulaganja\nVlada RS da do decembra uskladi zakone o platama i radu\nBanjalučki vatrogasci odgovorili na izazov


Podrška Nemačke javno komunalnim preduzećima i lokalnim samoupravama u suzbijanju pandemije COVID19 - UTVSI\nŠimanovci, 15. oktobar – Kao vid podrške Nemačke razvojne saradnje u suzbijanju pandemije COVID-19 odabranim javnim komunalnim preduzećima i lokalnim samoupravama danas su dodeljeni paketi zaštitne opreme i sredstava za dezinfekciju. Pakete, koji sadrže alkohol, maske, rukavice, zaštitna odela, vizire, je u ime Nemačke Vlade , dodelio GIZ u okviru Otvorenog regionalnog fonda za modernizaciju opštinskih usluga. Ukupna vrednost podrške iznosi 50.000 evra, a gradovi koji su njom obuhvaćeni u prvom krugu dodele paketa su Kragujevac, Kladovo, Loznica, Zaječar, Soko Banja, Donji Milanovac, Ada, Topola, Nova Varoš i Crna Trava.\nŠimanovci – donacija\nPredrag Bogdanović- UTVSI\nPredrag Bogdanović, predsednik Udruženja za tehnologiju vode i sanitarno inženjerstvo, naveo je da u situaciji kakva je pandemija koronavirusa bezbednost vode za piće, higijena, sanitacija i isporuka komunalnih usluga su od primarne važnosti za normalno funkcionisanje gradova, sela i čitavih regiona. „U saradnji sa GIZ-om smo nakon vanrednog stanja sproveli analizu vodovodnih sistema Republike Srbije i sa zadovoljstvom možemo da zaključimo da je bezbednost vode očuvana. Bogdanović je istakao da su vodovodi tokom vanrednog stanja morali da proizvode više sredstava za dezinfekciju koja su počeli i da razvoze, da dezinfikuju čitave ulice, ustanove i stambene zgrade, tako da je dosta sredstava potrošeno tada, dok su sa druge strane neka javno komunalna preduzeća imala smanjenu naplatu. „Zato smatram da je ova pomoć stigla u pravo vreme i da ide u prave ruke,“ zaključio je gospodin Bogdanović. (Video)\nSprovedena anketa o uticaju pandemije na rad preduzeća vodovoda i kanaliza... UTVSI UTVSI Online konferencija – Bezbednost vode i upravljanje krizama


Obama naredio zatvaranje pritvornog centra u Gvantanamu u roku od godinu dana\nAmerički predsednik Barak Obama naredio je zatvaranje vojnog pritvornog centra u zalivu Gvantanamo na Kubi u roku od godinu dana. Obama je danas, drugog dana po preuzimanju dužnosti predsednika, potpisao tri uredbe, koje se odnose na borbu protiv terorizma.\nPredsednik Barak Obama ne gubi vreme u ispunjavanju obećanja da će promeniti način na koji Sjedinjene Države vode rat protiv terorizma. Obama se jutros sastao sa penzionisanim vojnim zvaničnicima sa kojima je razgovarao o svojim planovima da zatvori pritvorni centar u Gvantanamu u roku od godinu dana.\nPosle sastanka, Obama je potpisao izvršne uredbe o zatvaranju Gvantanamoa, reviziji vojnih suđenja osumnjičenima za terorizam i zabrani najsurovijih metoda ispitivanja zatvorenika. To znači da više neće biti ni simulacije davljenja.\n“Poruka koju šaljemo svetu je da SAD nameravaju da nastave borbu protiv nasilja i terorizma. To ćemo uraditi odlučno, efikasno i na način koji je u skladu sa našim vrednostima i idealima. Svi pojedinci koji stoje iza mene, a mislim i američki narod, razumeju da, kao što sam rekao tokom inauguracije, nećemo nastaviti sa lažnim izborom između bezbednosti i ideala,” rekao je predsednik Obama.\nRanije ove nedelje, Bela kuća pozvala je na četvoromesečnu suspenziju sudskih procesa u Gvantanamu, kako bi svaki slučaj ponovo bio razmotren. Profesor prava na Univerzitetu Džordž Vašington, Džonatan Turli, pozdravlja odluku predsednika Obame.\n„Obama je morao da povuče ovaj potez, morao je da pokaže svetu da nije nova verzija Džordža Buša, već da će ovu zemlju vratiti u okvire standarda vladavine zakona. Bio je to veoma važan, značajan potez,“ kaže Turli.\nUredbama se izmedju ostalog predvidja transfer ili puštanje na slobodu 250 osumjičenih terorista, kao i razmatranje slučajeva svih pritvorenika kako bi se odredio način za sudsko gonjenje onih koji su eventualno počinili zločine.


Pompeo očekuje dobar ishod trgovinskih pregovora sa Kinom\nAmerički državni sekretar Majk Pompeo kaže da je "optimističan" u pogledu "dobrog ishoda" predstojećih trgovinskih pregovora sa kineskim zvaničnicima u Vašingtonu.\nZbog aktuelne blokade vlade u Vašingtonu, Pompeo učestvuje na Svetskom ekonomskom forumu u Davosu putem video-linka, navodi agencija AP i dodaje da je on učesnicima ovog skupa rekao da će pravac budućih američko-kineskih odnosa biti "određen principima na kojima počiva Amerika".\nTo, prema njegovim rečima, podrazumeva "slobodne i otvorene pomorske puteve" i "fer i recipročne trgovinske aranžmane u kojima svaka zemlja ima mogućnost da se takmiči na pravednoj, transparentnoj i otvorenoj osnovi".\nAko Peking usvoji takvu politiku, "siguran sam da naša dva naroda mogu zajedno napredovati i prosperirati", rekao je Pompeo.\nKineska delegacija na visokom nivou trebalo bi da stigne u glavni grad Sjedinjenih Američkih Država 30. januara, u trenutku kada dve strane žele da postignu sporazum o okončanju međusobnog trgovinskog spora.\nSTRAH JAPANA ZBOG POLJOPRIVREDE Nema trgovinskih pregovora sa SAD pre polovine juna\nZavršeni dvodnevni trgovinski pregovori SAD i Kine


Vilan: SAD neće promeniti odnos prema Vašingtonskom sporazumu - Kosovo Online\n17. Novembar 2020. • 18:51\n"Svi bi trebalo nekada na stvari da gledamo nekonvencionalno, jer su se konvencije promenile. Treba tražiti rešenja o kojima možda pre mesec dana ne bi razmišljali kao o mogućnosti", rekao je Vilan upitan da li ima savet za Balkan.\nOn je na 8. Beogradskoj NATO nedelji u organizaciji Centra za evroatlantske studije (CEAS) rekao da to govori imajući na umu na zemlje Bliskog istoka i njihov sukob sa Palestinom.\nAmbasador Izraela izrazio je uverenje da ne postoji razlog za sumnju da bi promene na čelu SAD mogle da dovedu do drugačijeg odnosa prema Vašingtonskom sporazum.\nSve što sada američka administracija može da uradi je da približi dve strane da razgovaraju, to je od pomoći i to bi trebalo da bude prvi zadatak, rekao je Vilan na panelu upitan koja su očekivanja od Bajdena nakon preuzimanja dužnosti.\n"Moram da priznam kao diplomata da ne vidim da trenutna situacija omogućava predsedniku da gleda mnogo izvan zemlje, a kada se smiri tebalo bi da gleda i ka ovom regionu", dodao je izraelski ambasador.\nAmbasador je naveo da je rano da se kaže da postoji zabrinutost u vezi s eventualnim izmenama u potpisanim dogovorima između Izraela i Trampove administracije.\n"Kada je rec o Vašingtonskom sporauzmu odluka Srbije da premesti ambasadu veoma je pozitivna i odraz je dobrih odnosa dve zemlje. Ako vidimo deo koji se tiče Kosova mi ovde na mnogo načina plaćamo cenu. Nadam se će kosovska strana sprovesti svoj deo ugovora i otvoriti ambasadu u Jereusalimu", rekao je ambasador.\nVilan je dodao da želi da bude optimističan i da veruje da će svi sporazumi potpisani u obostranom interesu zemalja biti realizovani.\nDodao je da je za Izrael veoma važno i da ceni to što se američka ambasada prebacila u Jerusalim, i da cene da bilo koja zemlja to uradi, jer je reč o glavnog gradu Izraela.\nStalni predstavnik Poljske pri NATO-u ambasador Tomas Szatkovski ocenio je između ostlaog da Srbija i Zapadni Balkan nisu važni samo za Poljsku već i region.\nPodsetio je da je Poljska prisutna u regionu ZB odavno, da su Poljaci bili u prvoj NATO misiji baš u BIH, da su bili deo IFOR-a (misiji zadužene za sprovođenje Dejtonskog sporazuma) i Kfora, te da su sve strane cenile pristup poljskih snaga u postizanju mira i stabizacije.\nNaveo je i da je saradnja sa SAD pomogla Poljskoj da bude globalni akter i ima odgovornog partnera na koga može da se osloni. Dodao je da američko prisustvo pomaže u politici odvaćanja u odnosu na Rusiju i da efikasnije ispunjava bezbednosne ciljeve u regionu.\nJahel Vilan Izrael Sjedinjene Američke Države Vašingtonski sporazum Džo Bajden


Domoinvest » Ventilirana fasada bez metalne konstrukcije i vijaka\nA) Ploče od kompresovane porcelanske prašine B) Držači od keramike C) Element za fasadne ploče D) Veza od plastike E) Šuplja opeka sa držačima\nVentilirana fasada bez metalne konstrukcije i vijaka\nSierravent je posebna vrsta sistema na bazi keramičkih blokova. Ovaj sistem omogućava instalaciju ventiliranih fasada bez metalne konstrukcije, pričvršćivača ili vijaka. Postoje dvije glavne komponente sistema:\nZid: koji se pravi od klinker blokova sa reakcijom na požar klase A1 i otpornost na pritisak od 15 N / mm², uključujući, u istom komadu, četiri keramičke nosače na vanjskoj strani, koji drže elemente fasade.\nFasada: može biti izrađena od komada ekstrudirane keramike, porculana, prirodnog kamena, , itd\nSierravent je posebna vrsta sistema na bazi keramičkih blokova. Ovaj sistem omogućava instalaciju ventiliranih fasada bez metalne konstrukcije, pričvršćivača ili vijaka. Postoje dvije glavne komponente sistema: Zid: koji se pravi od klinker blokova sa reakcijom na požar klase A1 i otpornost na pritisak od 15 N / mm², uključujući, u istom komadu, četiri keramičke nosače […]


U Demosu očekuju 70 odborničkih mandata i najmanje tri načelnička mjesta - NTV Arena\nDemokratski savez /Demos/ očekuje da će 16. novembra proslaviti osvajanje 70 odborničkih mandata i najmanje tri načelnička mjesta u Republici Srpskoj, saopšteno je iz ove stranke.\nIz Demosa su naveli da ova stranka okuplja ljude različite po karakteru, ali sa zajedničkim ciljem – da Republika Srpska raste, razvija se i da se obezbijedi bolji život za sve njene građane.\nOvogodišnji lokalni izbori su prvi izbori na koje Demos izlazi, a sva dosadašnja istraživanja i reakcije birača govore u prilog tome da će biti parlamentarna stranka u gotovo svim lokalnim zajednicama u Srpskoj, navode iz ove stranke.\nIstaknuto je da dosadašnja istraživanja pokazuju da imaju veoma dobar rejting u Banjaluci, Doboju, Bijeljini, Gradišci, Sarajevsko-romanijskoj regiji, Zvorniku, Bileći i Foči.\n“Demos je dosadašnju predizbornu kampanju vodio fer i korektno, ne baveći se svojim političkim protivnicima i spletkama, već radeći na promociji isključivo naših politika i naših kandidata i tako će biti i u preostale dvije sedmice kampanje”, istaknuto je u saopštenju.\nIz Demosa su podsjetili da su, vodeći brigu o zaštiti zdravlja sugrađana u vremenu pandemije, kreirali posebnu platformu koja svim zainteresovanim glasačima omogućava da saznaju sve o njihovim kandidatima, bez direktnog kontakta.\nTags: demos, izbori\nRadnik ostaje bez svog kapitalca?


Vuković: Nastavak podrške uspješnim klubovima i sportistima | Palelive.com\nPočetna Regija Istočno Sarajevo Vuković: Nastavak podrške uspješnim klubovima i sportistima\nVuković: Nastavak podrške uspješnim klubovima i sportistima\nISTOČNO SARAJEVO – Gradonačelnik Istočnog Sarajeva Nenad Vuković kaže da grad organizovano i sistematski pomaže sport, što je uređeno i pravilnikom, te da će i dalje podržavati sportske ekipe i pojedince koji postižu dobre rezultate na takmičenjima na nivou Republike Srpske, BiH i međunarodnim takmičenjima.\nVuković je poslije današnjeg prijema za članove Rukometnog kluba “Slavija” i ženskog Odbojkaškog kluba “Jahorina”, te Smučarsko-planinarskog društva “Jahorina” istakao da su ovi sportski kolektivi ostvarili velike uspjehe i da zaslužuju podršku grada.\nPrema Vukovićevim riječima, Rukometni klub “Slavija” se plasirao u Premijer ligu BiH, što je važan korak u napretku rukometnog sporta na nivou grada, izrazivši nadu da će postizati dobre rezultate i u narednom periodu.\nVuković je rekao da se ženski Odbojkaški klub “Jahorina” sa Pala takmiči u Premijer ligi BiH, a ovaj klub će biti tehnički organizator Balkanskog juniorskog prvenstva u odbojci, koje će biti održano u Sportsko-poslovnom centru “Peki” na Palama od 27. juna do 2. jula.\nOn je izrazio zadovoljstvo što će ovo veliko takmičenje biti održano na području Grada Istočno Sarajevo, te pozvao građane da podrže odbojkaški sport i organizaciju ovakvog takmičenja.\nVuković je podsjetio da je Smučarsko-planinarski klub “Jahorina” u posljednjih pet godina najuspješniji u zimskim sportovima na nivou BiH, što je, po njemu, respektabilan rezultat.\n“U prethodnih 15 godina bilježe velike rezultate u alpskom skijanju, članovi ovog kluba bili su i učesnici zimskih olimpijskih igara, te prvaci BiH i Republike Srpske, a osvajali su i prva mjesta na drugim nivoima”, naglasio je on.\nVuković je istakao da ovaj klub zaslužuje pohvale, jer organizuje veliki broj skijaških trka u alpskim disciplinama na Jahorini, što doprinosi razvoju turizma i gdje dolaze mnogobrojne sportske ekipe sa Balkana.\nPredsjednik ženskog Odbojkaškog kluba “Jahorina” Branislav Blagojević rekao je da je ovaj klub formiran 1978. godine i da ima dugu tradiciju.\n“Klub je i u ranijem periodu bio premijerligaš, ali sa jednom smjenom generacija ovaj status je izgubljen. Ipak, ponovo smo se plasirali u Premijer ligu BiH”, naglasio je on.\nPrema njegovim riječima, klub okuplja 60 djevojčica različitih uzrasta i takmiči se u svim kategorijama, od pionirki, juniorki, kadetkinja i seniorki, te postiže zapažene rezultate.\n“Naša škola odbojke je prepoznatljiva i traje dugo. Sa mladim odbojkašicama rade tri trenera i postižu dobre rezultate”, rekao je Blagojević.\nVladimir Lučić iz Smučarsko planinarskog društva “Jahorina” kaže da ovaj klub broji više od 40 takmičara i da je rad organizovan u svim selekcijama od cicibanskih do seniorskih.\nOn je dodao da klub niz godina osvaja Kup BiH, a da je prošle godine proglašen za najbolji klub u BiH.\nLučić je napomenuo da je klub organizator velikih takmičenja i da je prošle godine petnaesti put organizovan FIS Kup “Jahorina” i da će u narednom periodu tradicija biti nastavljena.\nPrema njegovim riječima, klub će u 2019. godini biti tehnički organizator takmičenja u alpskim disciplinama, koje će biti održano na Jahorini.\nLučić je istakao da je skijašica ovog kluba Žana Novaković dva puta učestvovala na Zimskim olimpijskim igrama.\n“Klub ima i potencijalne kandidate koji će učestvovati na narednim olipijskim igrama, a to su Marko Šljivić i Žana Novaković. Očekujemo i da će najbolja juniorka Maja Tadić uspjeti da im se priključi na ovim igrama”, naveo je Lučić.\nTrener Rukometnog kluba “Slavija” Boris Tešanović podsjetio je da je klub osnovan prije sedamnaest godina i da su ove godine napravili istorijske uspjehe.\n“Ove uspjehe ostvarili smo na dva fronta – osvojili prvo mjesto u Prvoj ligi Republike Srpske i plasirali se prvi put u Premijer ligu BiH, a igrali smo i u finalu Kupa Republike Srpske i bili drugi”, rekao je on.\nRezultat tim je veći, dodao je Tešanović, jer smo imali teže uslove za rad u odnosu na ostale ekipe, od finansijskih do tehničkih, ali smo uspjeli da se s tim izborimo.\nPrema njegovim riječima, planirano je da nastave školu rukometa i da unaprijede rad sa mlađim uzrastima.\nTrenutno klub broji 100 dječaka, a već godinu dana radi i škola ženskog rukometa za mlađe uzraste.\nPrethodni članakUčestale prijetnje smrću funkcionerima DNS-a\nNaredni članakUhapšen osumnjičeni za uzgajanje indijske konoplje


BTC $61.985 +2,21%\nETH $3.838 -1,36%\nXRP $1,09 -3,34%\nEOS $4,46 -2,30%\nDOGE $0,24 +3,64%\nUEFA je koristila aplikaciju na bazi blokčeina za prodaju ulaznica za njihov Super Cup fudbalski meč između Real Madrida i Atletiko Madrida.\nSavez evropske fudbalske asocijacije (UEFA) uspešno je razvio novi sistem za prodaju karata preko mobilnih telefona zasnovan na blokčein tehnologiji, navodi se u saopštenju za medije 16. avgusta.\nPosle "uspešne implementacije" blokčein sistema za prodaju karata za 50% ulaznica za finalnu utakmicu UEFA Lige Evrope 2018 u Lionu u maju, UEFA je odlučila da u Estoniji poveća dostupnost tehnologije "za svu publiku".\nU zvaničnom saopštenju UEFA navodi se da su "sve karte" za fudbalsku utakmicu UEFA Super Cup-a između Real Madrida i Atletiko Madrida održane u Talinu, u Estoniji 15. avgusta, prodate koristeći iOS ili Android aplikaciju zasnovanu na blokčeinu.\nUEFA će nastaviti da razvija korišćenje sistema za distribuciju ulaznica na bazi blokčeina za buduće događaje, napominje se u saopštenju, dodajući:\n"UEFA traži da postupak prodaje karata bude jednostavniji i sigurniji - zahvaljujući novom sistemu čiji je cilj obezbeđivanje sigurne distribucije karata i koja sprečava replikaciju i dupliranje karata."\nRanije ovog leta, Cointelegraph je objavio deskriptivan pregled kako koristiti kriptovalute tokom FIFA Svetskog prvenstva 2018 u Rusiji. I ove zime, Harunustaspor, turski fudbalski tim, najavio je da je delimično platio jednog od svojih igrača u bitkoinu (BTC), objavio je 31. januara Cointelegraph.


Igokea predlaže formiranje Druge ABA lige – mojKontakt portal – Radio Televizija Kontakt\nBanja Luka: Košarkaški turnir “Radivoj Korać” od 3. do 5. juna\nIgokea predlaže formiranje Druge ABA lige\nGeneralni menadžer petostrukog prvaka BiH Igor Dodik izjavio je za banjalučki list “EuroBlic” da je ABA liga kvalitetan projekat koji bi morao da bude sačuvan.\n“Nijedan od klubova koji igraju u regionalnom takmičenju nije spreman da provede još jedno ljeto u pregovorima. Radi se o projektu koji je u svakom smislu održiv i ima veliko interesovanje. Smatramo da ovakva liga treba da postoji, ali treba joj dopuna. U cilju prevazilaženja problema na adresu generalnog sekretara KS BiH poslali smo pismo u kojem predlažemo prelazno rješenje za narednu sezonu, a to je organizovanje Druge ABA lige“, naveo je Dodik.\nPismo “igosa” KS BiH će da proslijedi ostalim nacionalnim savezima.\n“Naš prijedlog je da se nacionalni savezi dogovore o formiranju Druge ABA lige koja bi se igrala u formatu srijeda – subota, uporedo sa nacionalnim prvenstvima ili turnirski u toku sezone, a koja bi u završnici dala nove učesnike Prve ABA lige. Koji bi format bio, stvar je dogovora saveza, a moguće rješenje je regionalna podjela Istok – Zapad radi smanjenja troškova ili neki drugi format”, navedeno je u pismu Igokee.\nAleksandrovčani su u pomenutom pismu dodali da bi se formiranjem Druge ABA lige klubovima, koji imaju ambiciju da napreduju, dala mogućnost da premoste veliki jaz između učesnika regionalnog takmičenja i domaćih šampionata.\n“Na primjeru Tuzle, Mostara, Trebinja ili Mrkonjić Grada se može ilustrovati šta bi to značilo za te timove i gradove. Postoje klubovi koji godinama igraju Premijer ligu BiH bez mogućnosti napretka, koji po našem mišljenju, može da se ostvari samo kroz regionalno takmičenje”.\nU Igokei su uvjereni da bi realizacija ideje o formiranju Druge ABA lige unaprijedila košarku u regionu.\n“Savezima bi se ostavila mogućnost da se iz Druge ABA lige dobije prolaznost u FIBA takmičenja tako da bi imali ambicije i prema FIBA i prema Prvoj ABA ligi. Uvjereni smo da bi ovaj prijedlog generalno unaprijedio košarku u regionu i samu organizaciju, a sigurni smo da bi bio interesantan i za sponzore. Nakon sezone u kojoj bi savezi osnovali Drugu ABA ligu i u kojoj bi ona počela da funkcioniše, sigurno bi bilo mjesta o razgovorima da u budućnosti zajedno sa klubovima budu vlasnici lige“, istaknuto je u pismu Igokee, koje je prenio pomenuti banjalučki list.\nU BiH ima oko 60.000 stećaka


Portal Sarajevo-RS.com - Opozicija najavljuje izlazak na ulice\nnedelja, 14 maj 2017 13:59\nOpozicija u Republici Srpskoj prikupila je dovoljan broj potpisa narodnih poslanika i sutra će predsjedniku Narodnoj skupštini Republike Srpske i zvanično predati zahtjev za sazivanje posebne sjednice Narodnoj skupštini Srpske na kojoj bi se glasalo o nepovjerenju Vladi Republike Srpske.\n"Pripremili smo jedan kvalitetan materijal koji zaslužuje raspravu. Vlada RS nije ispunila zadatak", rekao je Vukota Govedarica, predsjednik Srpske demokratske stranke.\nBranislav Borenović, predsjednik Partije demokratskog progresa (PDP) rekao je da ima stotinu razloga zbog kojih bi Vladi Republike Srpske trebalo izglasati nepovjerenje naglašavajući da je danas više penzionera nego zaposlenih, da je 30 posto pao životni standard i da je prirodni priraštaj u padu 35 odsto.\nDragan Čavić, predsjenik Narodnog demokratskog progresa (NDP) rekao je da je ova Vlada korupciju uvela kao pravilo ponašanja od šaltera do predsjednika Republike Srpske.\nOn je rekao da je od 2012. godine na ime otplate duga otišlo preko 3,5 milijardi KM s tim da je samo na kamate otišlo 400 miliona KM istovremeno podsjećajući da su dvije banke koje su propale progutale 600 miliona KM.\nViše iz ove kategorije « Obavještenje Odjeljenja za informacionu bezbjednost RS PDP: Predsjednik Dodik vrijeđa građane Srpske »


eKapija | Praktično dualno obrazovanje u fabrici nameštaja u Ćupriji - Učenici će imati priliku da stiču znanje u kompaniji koja svu proizvodnju radi za izvoz\nIzvor: eKapija | Petak, 22.10.2021.| 10:33\nPraktično dualno obrazovanje u fabrici nameštaja u Ćupriji - Učenici će imati priliku da stiču znanje u kompaniji koja svu proizvodnju radi za izvoz\nMinistarstvo prosvete, u oktobru svake godine obeležava "Nedelju dualnog obrazovanja", ali zbog aktuelne epidemiološke situacije ove godine obeležava se "Dan dualnog obrazovanja". Dualni sistem obrazovanja, koje je Ministarstvo prosvete, nauke i tehnološkog razvoja razvilo u saradnji sa Privrednom komore Srbije 2016. godine, daje najbolji odgovor na potrebe privrede i tržišta rada, tehnološke promene i potrebe za novim kompetencijama.\nPočetku primene dualnog obrazovanja i obilasku fabrike prisustvovali su :\nProf. dr Gabrijela Grujić, pomoćnik ministra za dualno i preduzetničko obrazovanje i vaspitanje; mr Mirjana Kovačević, rukovodilac Centra za edukaciju, dualno obrazovanje i obrazovne politike Privredne Komore Srbije; Jovana Mihajlović, iz Švajcarske razvojne agencije, Jovica Antić, predsednik opštine Ćuprija, Maja Manić, direktorka Tehničke škole iz Ćuprije.\n- Najvažniji benefit ovog modela obrazovanja je kvalitet znanja i veština koji učenici stiču, ali i prilika da se zaposle u kompanijama u svojim sredinama. Jedna od tih kompanija je Standard furniture Serbia doo, koja svojim dugogodišnjim radnim iskustvom i saradnji sa velikim svetskim kompanijama, predstavlja veoma značajnu kompaniju, koja je uključena u sistem dualnog obrazovanja - izjavila je Prof.dr Gabrijela Grujić, pomoćnica ministra prosvete i dodala:\n- Cilj ovog projekta je da sistem dualnog obrazovanja u Srbiji bude osnažen i održiv, da šira javnost u Srbiji bude upoznata sa dualnim obrazovanjem, da mladi imaju više karijernih mogućnosti kao i da naše institucije imaju kapacitete da prate i vrednuju sprovođenje Zakona o dualnom obrazovanju.\nGotovo da ne postoji privredni subjekt u Srbiji koji se nije suočio sa problemom nedostatka kadrova za obavljanje određenih poslova ili dodatnim troškovima u vezi sa uvođenjem novozaposlenih u posao zbog nedovoljno funkcionalnih znanja i nerazvijenih veština po završenom formalnom obrazovanju.\n- Dualno obrazovanje je učenje na dva mesta – u školi i u realnom radnom okruženju. Učenjem kroz rad, učenici su u mogućnosti ne samo da se obučavaju na savremenim mašinama na kakvima se danas zaista i radi, već i da se navikavaju na realnu radnu atmosferu kakvu ne mogu iskusiti ni u jednoj školskoj radionici - istakla je mr Mirjana Kovačević, rukovodilac Centra za edukaciju, dualno obrazovanje, i obrazovne politike Privredne komore Srbije.\nVeliku podršku u uvođenju i razvoju Nacionalnog modela dualnog obrazovanja, pružila je Švajcarska agencija za razvoj i saradnju, u okviru projekta "Podrška u razvoju i uspostavljanju Nacionalnog modela dualnog obrazovanja".\n- Pripremamo novi program, koji će se fokusirati na izgradnji kapaciteta škola ali i poboljšanja uslova da se privreda što lakše uključi u dualno obrazovanje - rekla je Jovana Mihajlović iz Švajcarske razvojne agencije.\nStandard furniture Serbia doo je fabrika koja u Srbiji posluje već skoro dve decenije. Sve osnovne sirovine koje ulaze u sastav gotovog proizvoda, ali i radna snaga koja proizvodi finalni proizvod, je sa teritorije Republike Srbije. Celokupna prodaja je 100% izvozno orjentisana na jedinog ekskluzivnog kupca IKEA, već 17 godina.\n- Standard furniture Serbia doo je kompanija, koja sa skoro 400 zaposlenih predstavlja najveći privredni zamajac i razvojni potencijal opštinske privrede. Pored svih nepredviđenih okolnosti koje je kreirala epidemija i uz sve strategijsko-operativne izazove koje sa sobom nosi, kada se većina kompanija odlučuje za fokus ka modelu "preživljavanja", ova kompanija je napravila korak napred, na područje dualnog i kooperativnog obrazovanja - rekao je predsednik opštine Ćuprija Jovica Antić.\nDa školovanje u Tehničkoj školi iz Ćuprije ide u korak sa potrebama modernog vremena, svedočila je i direktorka te obrazvone ustanove Maja Manić.\n- Tehnička škola je spremna da izađe u susret potrebama tržišta i da ubuduće obrazuje profile koji su deficitarni a potrebni. Po završetku školovanja, poslodavac dobija kompletno obučenog radnika, a sami učenici stalan posao i finansijsku stabilnost.\nU svojstvu domaćina generalni direktor kompanije Miodrag Perović, izjavio je da je nakon prošlogodišnjeg globalnog "lokdauna"-a u aprilu mesecu, kompanija Standard furniture Serbia doo otvorila 80 novih radnih mesta i poslovnu 2020. godinu završila sa rastom od 25%. Trenutno preduzeće zapošljava 393 radnika u stalnom radnom odnosu i ima godišnji promet preko 7 mil EUR. Plan je da tekuću poslovnu godinu završi sa rastom od 10%.\n- Verujemo da je ulaganje u mlade ljude, u školovanje adekvatnog kadra jedan od glavnih zadataka kompanija koje planiraju dugoročno da svoje poslovanje imaju u Srbiji. Kao rezultat našeg zahteva ka Ministarstvu prosvete i PKS-e, namera naše kompanije je da dugoročno osiguramo kvalifikovanu radnu snagu, a da mladima ponudimo ne samo siguran posao, već i mogućnost za dalje školovanje, usavršavanje i napredovanje, što ima za cilj doprinos razvoju lokalne zajednice, ali i države u celini" i zaključio da je upravo privreda ta treba da učestvuje u kreiranju profila i razvoju kvalitetnijeg sistema obrazovanja u budućnosti.\nDan dualnog obrazovanja


Porsche optužen za prevaru i lažno reklamiranje - Auto Republika\nVozilo navodno monitoriše da li dolazi do zakretanja točkova, te određuje da li je u toku sprovođenje testova na izduvne gasove.\nOptužbe protiv Porschea dobijaju na intenzitetu, ovoga puta zbog navodnog varanja prilikom testiranja dizel modela. Kancelarija tužioca iz Štutgarta, gde je ujedno i sedište marke, potvrdila je da su zaposleni kompanije u SAD i Nemačkoj pod istragom, javio je Rojters. Kompanija bi mogla da se suoči sa tužbom za prevaru i lažno reklamiranje.\nIzveštaj nemačkog poslovnog magazina iz juna tvrdi da je relevantni saobraćajni organ u ovoj zemlji, KBA, otkrio da Porscheovi modeli poseduju sistem pomoću kojeg određuju da li su podvrgnuti testiranju na emisiju štetnih gasova. Naime, oni detektuju da li dolazi do pokreta na volanu, a moguće je da je isto primenjeno i na benzinskim modelima. Ukoliko automobil „shvati“ da je podvrgnut testiranju, kompjuter prebacuje rad motora na režim niske emisije.\n„Možemo da potvrdimo za sve Porscheove modele: mi ne koristimo detekciju kretanja volana radi utvrđivanja da li je vozilo podvrgnuto testiranju“, izdao je Porsche saopštenje u junu.\nTužilac u Štutgartu nije ponudio dodatne detalje u vezi sa tekućom istragom. Porsche kaže sarađuje sa istražiteljima.\nAudi je takođe pod udarom od strane nemačkih vlasti u vezi sa tvrdnjama da poseduje „poništavajuće“ uređaje u A7 i A8, proizvedene između 2009. i 2013. godine. Agregati o kojima je reč navodno emituju dvostruko više azotnih oksida od dozvoljenih nivoa. Audi ih je povukao.\nNakon izbijanja „dizelgejta“, Volkswagen, Audi i Porsche su odlučili da odustanu od ponude dizela u SAD.\ntags: diesel dizel dizelgejt izdvojeno porsche\nprevious Aston Martin Valkyrie (galerija)\nnext Suzuki Vitara odmah po uplati\nPeugeot 208 je najprodavaniji električni automobil u Francuskoj


Ko je organizovao Srbe u Pomoravlju da glasaju?\nPokrajinski odbor DSS-a optužio je načelnika Kosovsko-pomoravskog okruga, Dragana Nikolića, i pomoćnika ministra za Kosovo i Metohiju, Dragana Petkovića, da su pozivali Srbe da izađu na jučeranje parlamentarne izbore. Nikolić i Petković poručuju DSS-u da se stara o svom biračkom telu.\nDSS saopštava da bi rezultat glasanja i južno od Ibra bio kao i na severu “da nije bilo sramne kampanje visokih srpskih državnih funkcionera, koji su, ne birajući sredstva, prisiljavali Srbe da izađu na ove izbore’. DSS posebno optužuje pomoćnika ministra za Kosovo i Metohiju i člana Demokratske stranke, Dragana Petkovića i načelnika Kosovsko-pomoravskog okruga Dragana Nikolića (G–17 plus) koji su, kako se navodi, organizovali Srbe iz Pomoravlja da na izbore izađu. Dodaje se da je Dragan Petković lobirao za, , Jedinstvenu srpsku listu’, a njegov imenjak Nikolić za, , Samostalnu liberalnu stranku’. Reagujući na optužbe DSS-a načelnik Kosovsko-pomoravskog okruga, Dragan Nikolić, je KIM radiju izjavio da “DSS treba da brine o svom biračkom telu’ jer se kako tvrdi Nikolić “DSS raspada pošto su nepopularni i neefikasni u vlasti u nekim opštinama u Kosovskom Pomoravlju’. “Što se pozivanja na izbore tiče poznato je da je predsenik SO Gnjilane, koji je iz DSS, je javno u televizijskim debatama i gostovanjima pozivao Srbe da glasaju na parlamentarnim kosovskim izborima i takođe je izjavio da će i sam glasati i da se ne slaže sa politikom rukovodstva DSS-a. Zato bi bilo bi bolje da se DSS pozabavi svojim članovima i aktivistima’, poručio je Nikolić. Pomoćnik ministra za Kosovo i Metohiju, Dragan Petković, nije dostupan za medije.


Putnièki avioni sedam puta brži od zvuka - 2002-08-02\nNauènici Kvinslend Univerziteta kažu da je lansiranje u Južnoj Australiji prošlo glatko. Trebaæe još dva ili tri dana pre nego što budu znali za sigurno da li su postali prvi tim koji je izveo uspešnu probu skram-džet tehnologije. Ali njihov portparol je izjavio da rane indikacije pokazuju da je test bio uspešan. Podaci prikupljeni tokom leta biæe analizirani pošto nauènici prouèe ostatke aviona koji se, kako je i bilo planirano, srušio u australijskoj pustinji posle osmominutnog probnog leta.\nZa razliku od konvencionalnih raketa, Skram-džet motor koristi atmosferski kiseonik koji se meša sa vodonikom pre paljenja. Na testu, motor je upaljen pošto je izbaèen u nebo na 340 kilometara pokretan buster-raketama. Plan je bio da motor radi nekoliko sekundi pre nego što padne na Zemlju. Teoretski, skram-džetovi bi mogli da pokreæu avione u buduænosti brzinama od oko 8000 kilometara na èas. Nauènici Univerziteta Kvinslend kažu da bi tehnologija mogla da napravi revoluciju u letenju na dugim linijama, smanjujuæi put od Londona do Sidneja, na primer, sa 20 sati na samo dva.\nRej Stoker, vodeæi èlan istraživaèkog tima, rekao je da bi probni let mogao biti ono što su hteli:\n”U svetu se dosta radilo na skramdžetu, ali do sada ništa od toga nije dostiglo taèku za koju možete biti sigurni da je njegovo sagoravanje onakvo kakvo je u probnom tunelu, kaže Stoker.“\nU odreðenim dijapazonima brzina, od skramdžeta se oèekuje veæa efikasnost nego od raketa, koje moraju da nose sa sobom svoje sledovanje kiseonika. Veliki nedostatak je što skramdžet poèinje da radi tek pri brzinama koje su pet puta veæe od brzine zvuka. Raniji pokušaj probnog leta prošlog oktobra, završio se bezuspešno, kada je buster raketa koj je nosila skramdžet promenila kurs i nestala negde u pustinji južne Australije.


O nama - Nira Press\nNIRA PRESS d.o.o osnovana je u januaru 2006. godine. Izdaje dva mesečna časopisa: Ekonometar i Magazin Biznis. Osnivač i vlasnik je Radojka Nikolić, dugogodišnji urednik ekonomske rubrike dnevnog lista „Politika“ i autor knjiga „Dragoslav Avramović – tvorac ekonomskog čuda“ (1995. godine) i „Ekonomisti o tranziciji u Srbiji“ (2003. godine). Kao autor i projekt menadžer realizovala je trogodišnje istraživanje „Otvoreno o korupciji u Srbiji“ u saradnji sa Fondacijom Fridrih Ebert (serija okruglih stolova od 2001. do 2004. godine). Dobitnik je godišnje nagrade lista „Politika“ za 1995. godinu. Autor dodatka „Ekonometar“ (zaštićeno ime) koji je u dnevnom listu „Politika“ izlazio od 2003. do kraja 2005. godine.\nEkonometar (izlazi svakog prvog utorka u mesecu) namenjen je širokoj čitalačkoj publici koja želi bolju informisanost o ekonomsko privrednim temama. Kao vodič kroz svet ekonomije i biznisa, sadrži pregled ekonomskih dešavanja kod nas i u svetu, sa akcentom na mogućnostima za razvoj malih i srednjih preduzeća. Kroz intervjue, teme, biznis feljtone, reportaže i primere onih koji su uspeli da opstanu i razviju mali biznis, Ekonometar je prvi časopis te vrste u Srbiji koji predstavlja kompas za sve čitaoce zaiteresovane za informacije iz realnog ekonomskog života, na 68 strana u punom koloru, na kunstdruk papiru.\nMagazin Biznis (izlazi svakog 20. u mesecu) je prvi poslovno-ekonomski mesečnik u Srbiji koji je pisan po principu svetskih bestselera – zanimljivo o najsloženijim temama. Namenjen je svim poslovnim ljudima i onima koji to žele da postanu. Nove generacije mladih ljudi koji žele da postanu „japi“ profilisani, imaju priliku da upoznaju sve što je danas važno u ekonomiji i biznisu, u svetu i u Srbiji. Na 100 strana u punom koloru i savremenom dizajnu, Magazin Biznis sadrži: procene i ocene ekonomista i poslovnih ljudi, intervjue, istraživačke teme, reportaže o poslovnim ljudima, biznis feljtone, savete trening menadžera, poslovnu komunikaciju, zanimljivosti iz sveta biznisa, komentare.


I AM SOLUTION je kompanija koja nudi širok spektar konsalting usluga koje doprinose boljem poslovanju u industriji igara na sreću. Usluge koje nudimo rezultat su opširnog iskustva koje je sticano u više zemalja širom sveta. Glavna delatnost naše kompanije je pružanje pomoći i savetovanje klijenata koji započinju svoj biznis ili su ga već osnovali u industriji igara na sreću (klađenje, slot klubovi ili kazino operateri), bilo da posluju onlajn ili u poslovnicama u vidu kladionica. Mi nudimo kompletnu uslugu u industriji igara na sreću, pri čemu pokrivamo pravne, operativno-strateške, korporativne i komercijalne aspekte.\nSvakom klijentu pristupamo drugačije u skladu sa uslovima njihovog poslovanja i takvim individualnim pristupom zavređujemo izuzetnu reputaciju kod klijenata kao i garanciju za brigu o svakome ko nam ukaže poverenje\nNaš uspeh proizilazi iz činjenice da klijentima obezbeđujemo upravo onu uslugu koju oni zahtevaju pri čemu dajemo sve od sebe kako bismo ispunili njihova očekivanja. Maksimalno se trudimo da budemo u toku sa promenama na tržištu i svim izazovima\nkoji nastaju pod takvim uslovima.\nVeliko iskustvo sticano na izvršnim pozicijama u Africi kao i istočnoj Evropi omogućava nam da prepoznamo sa izuzetnom preciznošću sve probleme sa kojima se naši klijenti suočavaju i pozabavimo se istim na adekvatan način.\nNaš pravni stručnjak će vam pomoći u procesu licenciranja, pri tumačenju regulativa i sl.\nNudimo detaljnu analizu i upoređivanje ključnih indikatora učinka, cifara, relevantnih marži i mnogo toga kako bismo omogućili menadžerima u ovoj industriji da poboljšaju kako kontrolu tako i operacije.\nNaši stručnjaci blisko sarađuju sa vama, pomažući vam da nadmašite svoju konkurenciju. Cilj nam je jednostavan – iskoristiti postojeće iskustvo kako bi se fokusirali na implementaciju, razvoj i rešavanje problema.


Ускоро почињу да раде саветници за заштиту права пацијената | Socijalistička partija Srbije\nUskoro počinju da rade savetnici za zaštitu prava pacijenata Vesti\n24 septembra, 2013 u 12:18\nBEOGRAD – Od 1. decembra u okviru lokalnih zajednica počeće sa radom savetnici za zaštitu prava pacijenata u skladu sa Zakonom o pravima pacijenata i Zakonom o zaštiti lica sa mentalnim smetnjama, izjavila je danas ministarka zdravlja Slavica Đukić Dejanović.\nOna je na seminaru o “Zaštiti prava pacijenata” istakla da će zaštitnici prava pacijenata koji su do sada radili u zdravstvenim ustanovama nastaviti sa radom.\n“RFZO smatra da je i dalje potrebno da u zdravstvenim ustanovama ostanu lekari koji će štiti prava osiguranika. Oni će biti plaćeni od strane Republičkog fonda za zdravstveno osiguranje”, naglasila je ministarka.\nDejanović je dodala da će u loklanim zajednicama kao savetnici za zaštitu prava pacijenata raditi pravnici sa najmenje pet godina radnog iskustva.


Film “Tata”, koji prati katarzičan odnos dve sestre kroz bolnu temu zlostavljanja u porodici, biće prikazan premijerno u Srbiji 01. marta u beogradskom bioskopu Fontana u okviru predstojećeg FEST-a. Ovo snažno autorsko ostvarenje potpisuje Vladimir Bilenjki, kao reditelj, scenarista, montažer, autor muzike, dizajner zvuka, kreator animacija i kopodrucent (zajedno sa Bracom Kalmanom). Film prati Deboru koja posećuje svoju sestru tinejdžerku, Deanu, u njihovoj maloj porodičnoj kolibi. U iščekivanju dolaska njihovog oca kasno u noć, dok nadoknađuju zajedničko izgubljeno vreme, Debora i Deana počinju da otkrivaju svoje skrivene traume.\nKada Debora otvoreno progovori o svojoj uznemirujućoj prošlosti s njihovim ocem, dve sestre dolaze u sukob. Intimno delo o ponovnom oživljavanju slomljene porodice ‘’Tata’’, prikazuje susret dve sestre sa svojim iskrivljenim osećajima o svom ocu, sve dok čovek u šumi kruži oko njihove kolibe…\n“Oduševljen sam što ću moj prvi dugometražni igrani film podeliti sa srpskom publikom na renomiranom filmskom festivalu kakav je FEST. Drago mi je što ću biti u prilici da razgovaram sa gledaocima nakon projekcije o njihovim utiscima i reakcijama koje će biti izazvane našim arthouse filmom”, izjavio je Vladimir Bilenjki, gost predstojećeg FEST-a (28. februar – 8. mart).


Policija rasterala učesnike/ce protesta solidarnosti sa grčkom bunom - KONTRAPUNKT - - Policija rasterala učesnike/ce protesta solidarnosti sa grčkom bunom\nPonedeljak, Decembar 22, 2008 - 04:54 PM NT - 1609 Reads Vesti sa fronta\nDržavne snage su najzad uspele sa primenom "taktike kazan" i marš je razbijen.Takođe u subotu manji protesti solidarnosti sa grčkom bunom održani su u dvanaest gradova širom Nemačke. Na svakom od tih protesta bilo je prisutno između 20 do 50 ljudi.Bilo je i nekoliko prekopiranih napada na policijske stanice.Međutim, protesti solidarnosti sa grčkom bunom u Nemačkoj nisu prešli okvire radikalne levice, a čak je i radikalna levica pokazala uzdržanost u organizovanju solidarnih akcija. Jedva da je bilo ikakvih javnih skupova.Levica u širem smislu još uvek nije shvatila značaj grčkih nemirra u sklopu rastuće velike krize kapitalizma. Ali oni su diskutovali o nacionanim masovnim demonstracijama koje bi trebalo da budu održane pre Uskrsa.Čak i brojni i snažni natifa pokret nije shvatio važnost komunikacije sa grčkim ustankom. Umesto toga, istoga dana organizovani su protesti u Hamburgu i drugim gradovima, a antifa je organizovala protest od preko 2000 ljudi u Nirmbergu. Konkretan povod je bilo otvaranje radnjice sa nacističkom odećom u tom gradu.Ipak, javni skup je organizovan u Berlinu, a organizovali su ga grčki/e studenti/kinje prošle srede. Tom prilikom okupilo se oko 600 ljudi iz svih delova levice kao i iz šire javnosti.Richard Grove Izvor: UK IndymediaPrevod: KONTRAPUNKT\tpermalink


SDP Tuzla odgovorio SZBiH: Bez isključenog Jovanovića i nepopularnog Hasića brže ćemo rasti – TuzlaInfo.ba\nSDP Tuzla odgovorio SZBiH: Bez isključenog Jovanovića i nepopularnog Hasića brže ćemo rasti\nNa jučer održanu press konfenreciju Stranke za BiH, na kojoj je istaknuto da je Gradskom odboru te stranke u Tuzli pristupilo 200 članova tuzlanskog SDP-a, danas je u viu saopštenja stigao i odgovor GO SDP BiH Tuzla. U saopštenju se navodi:\nLokalni izbori su pokazali da je Gradska organizacija SDP BiH Tuzla najjača i najbrojnija organizacija u SDP BiH i u gradu Tuzla. Trenutni broj članova SDP BiH Tuzla je oko 3.500 i iz dana u dan se povećava. Ankete, koje smo radili u maju mjesecu ove godine, pokazuju da rejting SDP BiH raste kao i rejting SDP BiH Tuzla. Kao što je to bilo i na zadnjim izborima, na kojima je Stranka za BiH osvojila nešto preko 2% glasova, tako je ova stranka bila gotovo neprimjetna i u navedenim anketama. Iznošenje neistina o masovnom prelasku članova SDP BiH Tuzla u Stranku za BiH smatramo zlonamjernim dezinformisanjem javnosti od strane pojedinaca koji više i nisu bili članovi SDP BiH.\nPodsjećanja radi, neki od tih su još davno pokušali nanijeti štetu SDP BiH u procesu reevidencije članstva, kada su donosili fiktivne spiskove ljudi koje su željeli učlaniti u SDP BiH, što naravno nismo dozvolili. Opravdano smatramo da su sad te iste spiskove ponudili Stranci za BiH, predstavljajući to prelaskom članstva iz SDP BIH.\nPredsjednik SBiH, gospodin Jerlagić, čija stranka na izborima u Tuzli, nije osvojila niti minimum potreban da osvoji mandat bar za jednoga vijećnika, raduje se što su mu pristupili bivši članovi SDP-a Jovanović i Hasić. I mi u SDP-u se tome radujemo i svakodnevno primamo pozive oduševljenog članstva.\nSBiH smatra da se bitno pojačala sa pomenutom dvojicom i navodnih 200 bivših članova SDP-a koje mi do danas nismo uspjeli identifikovati. Socijaldemokratska pratija Bosne i Hercegovine smatra da, nakon isključenog Jovanovića i, u SDP-u i u gradu opravdano nepopularnog Hasića, možemo očekivati još brži rast podrške SDP-u u Tuzli – navodi se u saopštenju koje potpisuje Press služba GO SDP BiH Tuzla.


Fridman: Problem je što Srbija i Kosovo žele da okrive ''treću stranu'' za rešenje - Jutarnji GLASnik\nFridman: Problem je što Srbija i Kosovo žele da okrive “treću stranu“ za rešenje\nFridman:Problem je što Srbija i Kosovo žele da okrive “treću stranu“ za rešenje\nGranice Srbije već promenjene tokom rata, nema razloga da sadašnje budu svete. kaže Fridman\nSAD se neće protiviti bilo kom rešenju kosovskog problema koje doprinosi miru u regionu\nSAD se neće protiviti bilo kom rešenju kosovskog problema koje doprinosi miru u regionu, uključujući i razmenu terotorija, smatra Džordž Fridman, dobri poznavalac prilika na Balkanu.\n„Pošto su granice Srbije već promenjene tokom rata, mislim da nema razloga da sadašnje granice budu svete“, rekao je za Danas Fridman, osnivač agencije „Stratfor“, a sada prvi čovek konsultantske kompanije „Geopolitical Futures“.\n„Problem je što Srbi i Kosovo žele da okrive “treću stranu“ za rešenje i neminovne ustupke“, kaže Fridman.\nKaže da spoljne sile isklučuju određena rešenja koja mogu da funkcionišu, posebno Nemačka, koja predvodi evropsku politiku, ali i navodi da razume protivljenje kancelarke Angele Merkel razmeni teritorije kao rešenju zbog njene zabrinutosti da bi to moglo da vodi fragmentaciji evropskih država, poput Španije i Belgije.\nKako je naveo, situacija na Balkanu trenutno nije za SAD važno pitanje, jer se bavi Korejom, Kinom, Bliskim Istokom, Rusijom, i pitanje Kosova jednostavno nije pokretačka snaga u američkog spoljnoj politici.\n„Rekao bih da je glavni cilj američke politike da region bude miran i sve dok je tako, sumnjam da će SAD da se protive bilo čemu što vodi tome ili tome doprinosi, uključujući tu i razmenu teritorija“, kaže Fridman, navodi se u tekstu Večernjih Novosti.\nFridman: Prekrajanje granica počelo u Jugoslaviji\nŠef privatne obaveštajne agencije „Stratfor“ Džordž Fridman ocenio je pre četiri godine da je besmislena tvrdnja da je Rusija odgovorna za prvo prekrajanje granica silom u Evropi posle Drugog svetskog rata, jer je pre toga došlo do promene granica bivše Jugoslavije, a taj proces je kulminirao u slučaju Kosova.\n„Tokom Hladnog rata granice u Evropi bile su utvrđene. Bilo je jasno da će njihova promena značiti destabilizaciju. Kada je okončan Hladni rat, počelo je prekrajanje granica Jugoslavije, a kasnije su granice menjane na Kavkazu“, rekao je fridman u razgovoru za ruski dnevnik „Komersant“.\nFridman je naveo da je Ukrajina odgovor SAD na držanje Rusije prema Siriji „jer su Rusi pokazali Amerikancima da mogu da utiču na procese na Bliskom istoku“.\n„Ukrajinska kriza povezana je sa procesima u Evropi i krizi same Evrope. Do nedavno niko nije verovao da će škotsko pitanje u Velikoj Britaniji biti aktuelno. Ukrajinska situacija uklapa se u centrifugalne tendencije u Evropi“, rekao je fridman.\nOn je tada naveo da je interes SAD da u Kijevu bude prozapadna vlada preko koje bi ojačale uticaj na postsovjetskom prostoru i zaustavila ekspanziju Rusije.\nFridman je istakao da je za SAD najopasniji potencijalni savez između Rusije i Nemačke, jer ukoliko bi došlo do njega to bi značilo udruživanje nemačkog kapitala i tehnologije sa ruskim prirodnim i ljudskim resursima, govorio je decembra 2014. Fridman, što su objavile Večernje Novosti.\nIzvor:Jutarnje Novosti Foto:Printscreen\nVeselji: Nijedan zapadni partner trenutno nije na našoj strani\nSrbija izvozi sve više oružja i vojne opreme, a jedan od najvernijih kupaca svetska sila\nTagged AMERIKA, FRIDMAN, KOSOVO, SRBIJA\nRezervat prirode Jerma: Dok jedni preispituju štetnost MHE, ministarstvo raspisuje tendre za izdavanje reka


Koncertom grupe “Balkanika” večeras počinje program 26. Drinske regate – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nBajina Bašta Društvo Turizam\nKoncertom grupe “Balkanika” večeras počinje program 26. Drinske regate\nDrinska regata, najposećenija manifestacija na vodi u Srbiji, održaće se ove godine od 17. do 21. jula u Bajinoj Bašti. Očekuje se više od 20.000 učesnika spusta Drinom, a tokom ovih dana Bajinu Baštu će posetiti više od 100.000 gostiju.\nProgram 26. Drinske regate počinje u večeras, koncertom grupe “Balkanika” u centru Bajine Bašte, u 21 čas. Četvrtak, drugi dan ove manifestacije rezervisan je za tradicionalno takmičenje u pripremanju riblje čorbe pored reke Vrelo u Perućcu.\nNajavljeni koncert Lepe Brene, na izletištu Rača, biće održan u petak, 19. jula u 22 časa, dok je spust od Perućca do Rogačice, kao centralni deo ove manifestacije, planiran za subotu, 20. jul od 11 časova.\nNa MOST FESTU na izletištu Rača u subotu od 21 čas nastupiće grupa “Odgovor” iz Čačka, od 22 časa Marija Šerifović, a od ponoći “Riblja čorba”.\nOd sledeće godine ponovo obavezno služenje vojske?\nVoda na užičkoj plaži ispravna za kupanje\nredakcija jul 19\nKK Zlatibor savladao KK Radnički\nArilje, Bajina Bašta, Čajetina, Kosjerić, Nova Varoš, Požega, Priboj, Prijepolje, Užice\nSvake subote u GKC-u projekcije filmova za decu


Rumunski carinici uhapšeni zbog šverca i korupcije\nRumunska policija pritvorila je 26 ljudi, među kojima i više carinika, zbog šverca cigareta i lažnih "roleks" satova, kao i za pomaganje migrantima da ilegalno uđu iz Srbije.\nUrednik evršca kao na poternici u vršačkoj Poreskoj upravi\nDirektor filijale "B" Poreske uprave Vršac Rajko Guteša uveo je specijalne "mere predostrožnosti" za novinare koji nisu po njegovom ukusu, pa je počeo da ih tretira kao "osumnjičena lica".\nŠvercovali naftu na Dunavu\nPripadnici Ministarstva unutrašnjih poslova u Kovinu, u nastavku akcije suzbijanja sive ekonomije, zaplenili su oko 2.500 litara naftnih derivata, četiri čamca, pentu, pumpu za pretakanje, dva prazna bizona za naftu kapaciteta 2 tone i kombi vozilo.\nOtkriven šverc konditorskih proizvoda\nPripadnici Ministarstva unutrašnjih poslova u Pančevu, u nastavku akcije suzbijanja sive ekonomije, prilikom kontrole kombi vozila, pronašli su 60 kilograma kafe i drugih konditorskih proizvoda, čija se vrednost procenjuje na više od 350.000 dinara.\nUhapšen lažni radnik "Elektrodistribucije"\nPripadnici Ministarstva unutrašnjih poslova u Pančevu uhapsili su i zadržali do 48 sati Č. G. (1965) iz okoline Alibunara, zbog osnovane sumnje da je izvršio krivično delo prevara.\nUhapšen kradljivac vozila\nEfikasnom akcijom, pripadnici Ministarstva unutrašnjih poslova u Pančevu , rasvetlili su seriju krađe vozila. Zbog postojanja osnovane sumnje da je izvršio krivično delo neovlašćeno korišćenje tuđeg vozila uhapšen je i zadržan do 48 sati tridesetogodišnjak iz Pančeva.\nZa silovanje devojčice u Pavlišu sedam godina\nViši sud u Pančevu je osudio 62-godišnjeg Živka B. iz Pavliša, kod Vršca, na sedam godina zatvora zbog silovanja maloletnice.\nNajavljena likvidacija novinara Aleksandra Čupića?\nGlavni i odgovori urednik portala evršac, koji je pre par dana preživeo pokušaj ubistva, kada je na njega kamionetom sa apsolutnom namerom naleteo Milan Tikić, sin lokalnog tajkuna Dragana Tikića, javno je upozoren da se sprema njegova likvidacija.\nmar 21, 2019 9215 Hronika\nmar 26, 2019 3106 Vesti\napr 05, 2019 3036 Vesti\nmar 25, 2019 2940 Vesti\napr 12, 2019 2593 Vesti\napr 09, 2019 2551 Vesti\napr 10, 2019 2300 Vesti\nmar 19, 2019 2189 Vesti\nmar 22, 2019 2183 Vesti\napr 12, 2019 2166 Vesti\napr 15, 2019 1645 Vesti\napr 11, 2019 1456 Vesti\nmar 22, 2019 1112 Kultura\nmar 20, 2019 1103 Vesti\napr 11, 2019 1023 Vesti\napr 18, 2019 983 Vesti\napr 03, 2019 930 Vesti\napr 09, 2019 892 Kultura\nmar 27, 2019 875 Vesti\napr 04, 2019 834 Vesti\napr 11, 2019 822 Vesti\napr 12, 2019 822 Vesti\napr 09, 2019 810 Vesti\nmar 22, 2019 804 Kultura\napr 12, 2019 796 Kultura\napr 01, 2019 791 Vesti\nmar 30, 2019 729 Kultura\napr 16, 2019 692 Vesti\napr 02, 2019 676 Vesti\nmar 20, 2019 669 Vesti\napr 03, 2019 643 Vesti\napr 02, 2019 621 Kultura\nmar 27, 2019 612 Vesti


Postignut dogovor o uklanjanju tela sa mesta pada aviona\nPostignut dogovor o uklanjanju tela sa mesta pada aviona\nDONjECK:PRORUSKE SNAGE ZA PRIMIRJE SA KIJEVOM RADI ISTRAGE O AVIONU\nZamenik premijera samoproglašenje Donjecke Narodne Republike Andrej Purgin je danas izjavio da će proruske snage garantovati bezbednost međunarodnih posmatrača koji nadgledaju mesto pada aviona „Malezija erlajnsa“ ukoliko zvanični Kijev pristane na prekid vatre.\n„Saopštavamo da ćemo garantovati bezbednost međunarodnih posmatrača od trenutka kad Kijev potpiše sporazum o primirju“, navodi se u saopštenju Purgina, a prenela je agencija AFP.\nOn je pozvao ukrajinske vlasti da „odmah zaključe takav sporazum“ sa proruskim snagama.\nU protivnom, to će dati utisak da vladu u Kijevu čine „opasni ludaci, krvožedni manijaci koji nisu opasni samo za stanovnike Donbasa, već i za svetsku zajednicu“, rekao je Purgin.\nUkrajinska vlada i proruske snage međusobno se optužuju da su u četvrtak ispalili raketu zemlja-vazduh na boing 777 sa 298 putnika i članova posade.\nRJABKOV: SAD KAO LOŠ HIRURG, DUBOKU SEKU, A LOŠE KRPE TAKO DA DUGO BOLI\nZamenik ministra spoljnih poslova Rusije Sergej Rjabkov izjavio je da američka administracija nastoji da krivicu za obaranje malezijskog aviona svali na proruske snage u Ukrajini, ne čekajući rezultat istrage.\n„Izjave predstavnika administracije SAD dokaz su dubokog političkog zastranjivanja kada je u pitanju procena onoga što se događa u Ukrajini“, rekao je Rjabkov ruskim novinskim agencijama.\n„U svakom slučaju, na taj način mogu biti interpretirane izjave relevantnih zvaničnika“, dodao je on.\n„Uprkos očiglednoj i nespornoj prirodi argumenata pobunjenika i Moskve, administracija SAD nastavlja sa svojom pričom“, rekao je Rjabkov.\nRjabkov je ponovio optužbe da je Vašington izazvao tenzije u Ukrajini mešajući se u unutrašnje stvari i izazvao pobunu u kojoj je smenjen proruski predsednik Viktor Janukovič u februaru.\n„U geopolitičkoj sumanutosti i pokušajima da primeni svoje društvene i političke obrasce svuda, SAD deluju kao loš hirurg – da odmah duboko zaseče a onda aljkavo „okrpi“ tako da boli dugo vremena“, rekao je Rjabkov.\nZamenik premijera Dmitrij Rogozin je na svom Tviter nalogu rekao: „Očigledno je da je Bela kuća ustanovila ko je kriv pre nego što je urađena istraga katastrofe Boinga“.\nPOSMATRAČI OEBS POKUŠAVAJU DA OBEZBEDE MESTO NESREĆE\nU iščekivanju početka međunarodne istrage, posmatrači OEBS-a pokušavaju da obezbede mesto u istočnoj Ukrajini gde se u četvrtak uveče srušio malezijski putnički avion dok Kijev optužuje proruske snage da su već uklonile 38 tela žrtava nesreće, što oni poriču.\nKijev tvrdi da su proruske snage već uklonile 38 tela sa mesta nesreće, koje se nalazi u blizini ruske granice i odneli ih u Donjeck koji se nalazi pod njihovom kontrolom, kao i da hoće da prebace ostatke aviona u Rusiju, navodi AP.\nAvion kompanije „Malezija erlajnz“ leteo je iz Amsterdama za Kuala Lumpur sa 298 putnika i članova posade iz 13 zemalja. Više od polovina njih su bili Holanđani.\nStejt department je saopštio da je veoma zabrinut zbog toga što proruske snage nisu dozvolile posmatračima bezbedan i neometan pristup mestu nesreće.\nPortparolka Stejt departmenta Džen Psaki je izjavila da je posmatračima dozvoljeno da budu na mestu nesreće samo 75 minuta u petak i manje od tri sata u subotu.\n„To je neprihvatljivo i predstavlja uvredu za sve koji su izgubili voljene osobe i za dostojanstvo koje žrtve zaslužuju“, poručila je Psaki u saopštenju.\nAustralijski premijer Toni Ebot danas je izjavio da je mesto gde se srušio avion „apsolutno haotično“ i izrazio bojazan da će se kontaminiranje dokaza nastaviti.\n„Problem je u tome što je mesto nesreće haotično, apsolutno haotično. Ono što bi trebalo normalno da se dešava na mestu rušenja aviona se ne dešava“, kazao je Ebot.\nOn je dodao da je nekoliko pokušaja da se dopre do olupine aviona, čiji su delovi rasuti na velikom području, osujećeni zbog sukoba između ukrajinskih i proruskih snaga u istočnoj Ukrajini, prenosi AFP.\nKompanija „Malezija erlajnz“ je objavila da će vratiti sav novac svima koji žele da vrate kupljene avionske karte.\nPortparol ove avionske kompanije danas je potvrdio da će svima koji otkažu karte biti vraćen sav novac i da će troškove snositi „Malezija erlajnz“.


Zajednica Sudija i Kontrolora RSS - Part 104\nIzborna Skupština ZSiK Moravičkog okruga\nCentralna Srbija / Moravički okrug\nRedovna izborna Skupština Zajednice sudija i kontrolora Okružnog rukometnog saveza Moravičkog (sa sedištem u Čačku) sazvana je za četvrtak, 25. februar 2016. godine. Poziv sa dnevnim redom i radni materijal dostavljeni su članovima putem elektronske pošte.\nIzborna Skupština ZSiK Južnobačkog okruga\nVojvodina / Južnobački okrug\nRedovna izborna Skupština Zajednice sudija i kontrolora Okružnog rukometnog saveza Južnobačkog sazvana je za subotu, 20. februar 2016. godine. Poziv sa dnevnim redom i radni materijal dostavljeni su članovima putem elektronske pošte.\nIzborna Skupština ZSiK Pančevo (Južnobanatski okrug)\nRedovna izborna Skupština Zajednice sudija i kontrolora Pančevo (na nivou Južnobanatskog okruga) sazvana je za sredu, 24. februar 2016. godine. Poziv sa dnevnim redom i radni materijal dostavljeni su članovima putem elektronske pošte.


Savić kaže problem "kako" klubovi rade, Relić – dosta sa paušalnim ocenama\nBiznis Autor:N1 Beograd16. nov. 202011:00 > 11:01\nNove mere kojima se ograničava rad objekata do 21h jesu očekivane i trebalo bi da daju razultate, a pri raspodeli pomoći ugroženim delatnostima, država mora da proceni koje su najugroženije, smatra Ljubodrag Savić, profesor Ekonomskog fakulteta Univerzitata u Beogradu. On dodaje da nije problem "to što klubovi rade, nego kako rade". Miša Relić, predsednik Udruženja noćnih klubova i barova, rekao je da ugostitelji u teškoj situaciji i da od grada traže konkretnu pomoć i smanjenje rente.\nSavić je rekao da treba proceniti da li su ugostitelji među najugroženijim delatnostima, ali da se prema statističkim podacima vidi koliko nam je ekonomija potpuno pala. On je naveo da u tom sektoru radi 71.000 ljudi, prema zvanipnim statističkim podacima, dok stotine hiljada drugih ljudi rade u nekim kompanijama čija je pozicija bila teška i pre korone, pa se niko nije organizovao da njima pomogne, nego su ljudi to trpeli.\nUdruženja klubova i barova: Rad sa 20 odsto kapaciteta nema računicu\nVesić: Pojedini klubovi organizovali proslave i koncerte posle 23 časa\nRelić je, međutim, naveo da samo u Beogradu u ugostiteljstvu radi 68.000 ljudi, a kad se dodaju tome i turistički radnici, to je mnogo veći broj.\n„Oko 30 odsto klubova nije ni otvorilo sezonu, jer je bilo nemoguće raditi, poslednja dva vikenda se i jedan veliki procenat klubova zatvorio, ostalo je oko deset odsto klubova koji rade. Izbor je ili da postuju mere i da propadnu, ili zatvore klub i otpuste radnike… a imamo obavezu da zadržimo zaposlene…“, kazao je on.\nRelić je rekao i da je ugostiteljima obećan sastanak za predstavnicima gradske vlasti, i da je najmanje što su očekivali ovakvo reagovanje vlasti na njihove probleme.\n„Očekujemo od grada da se od 15. marta na ovamo ponovo proceni plaćanje rente i revalorizuje sve koliko smo mogli da radimo. Ako nismo mogli da radimo, pa je bio ograničen kapacitet, onda i renta mora da bude isto toliko umanjena, i očekujemo neku konkretnu pomoć za firme“, dodao je.\nSavić je rekao da je legitimno tražiti pomoć od države i da se mora razmšljati o tome koje je najpotrebnije i da se ona uputi.\n„Ali svi ljudi treba da razumeju, da kad nekome dajete, treba da razmislite kome ćete uzeti – da li od penzija, ili kredita ili… ovde se očekuje da država prethodno nekome pomogne, a niko razuman neće razmišljati da onaj oskudni novac koji država ima, uputi tamo gde je najpotrebnije. Ali moramo da imamo u vidu da ne postoji ćup iz kojeg možete da uzmete koliko vam treba i da date drugom koliko misli da mu treba“, kazao je Savić.\nOn je istakao da nisu problem klubovi zato što rade, već samo – kako rade, kritikujući nepoštovanje mera u nekim klubovima.\n„Ni meni nije mi prijatno sa ovom maskom, ali razumem da ne radim zbog ove ili neke druge vlasti, već zbog sebe i drugih. I nama se fakulteti dele na šestinu kapaciteta, pa niko sa tim nema problema“, dodao je on.\nSavić je još rekao da ova situacija u kojoj se nalazi svet nije zabeležena skoro, jer se ovde uporedo sa ekonomskom krizom, imamo i zdravstveni problem. „Država treba svaki dinar racionalno da koristi“, kazao je, podsetivši da mnogo ljudi živi na minimalcu, ili ima penziju manju od 20.000 dinara.\nIznoseći drugačije mišljenje, Relić je odbacio kritike Savića o neodgovornom radu kafića i klubova kao paušalne.\n„Šokiran sam svime što je rekao. Da li znate da u poslednja tri meseca klubovi rade sa četvrtinom kapaciteta, paušalna ocena je da klubovi ne poštuju pravila, tri puta na noć inspekcija ulazi i provera stanje. Paket države se nije dogodio uopšte, firme nisu dobile dinara od države, minimalci koji su uplaćeni išli su direktno radnicima. Kažite mi kako bilo koja firma može da radi sa 20 odsto kapaciteta. Paušalne ocene moraju da prestanu“, istakao je on.\nRelić je rekao i da mladi žele da se druže, i da ih zatvoreni kafići u tome ne sprečavaju, jer organizuju privatne žurke koje su veći problem nego klubovi.\n„Ako su već stavljene mere, onda bolje da su stavili lokdaun, i da niko ne može da izlazi, u mojoj ulici je sinoć bilo tri žurke po stanovima, da li je to veće leglo zaraze…“, upitao je on.\nSavić je još rekao i da je racionalna mera bila da se ograniče aktivnosti objekata na 18 sati, kao i da bi država trebalo da razmišlja o odvajanju za zdravstvo, ali i infrastrukturnim projektima, a da je izostalo ono što je u svakom ozbiljnom društvu među prioritetima, a to je – socijalna politika koje je zaboravljena. „Postoje je ljudi u Srbiji kojima je najteže, a koji su ispali iz fokusa i nikakvu pomoć nemaju“, zaključio je.\nkoronavirusljubodrag savićmereMiša Relićnoćni kluboviugostitelji\n25. okt. 2021 45\nSpone Telekoma i Huaveja - bivši direktor Jecl, advokat Ignjačević, ofšor firme


Beta\t 30. januara 2016. 15:05\nBeogradski odbor Srpske napredne stranke (SNS) demantovao je danas tvrdnje predsednika Gradskog odbora Demokratske stranke (DS) Balše Božovića da je komunalna policija “partijska vojska SNS”, navodeći da nijedan pripadnik te službe nije zaposlen od kada je SNS na čelu Beograda.\n“Zbog zabrane zapošljavanja u javnom sektoru, koja je još uvek na snazi, nijedan jedini pripadnik komunalne policije nije primljen od kada je SNS preuzela odgovornost za vršenje vlasti u glavnom gradu. Čovek koji tvrdi da komunalna policija predstavlja ‘partijsku vojsku SNS’ ili ima problem sa inteligencijom ili je nevidjeno zlonameran”, piše u saopštenju.\nPredsednik beogradskog odbora Demokratske stranke (DS) Balša Božović izjavio je ranije danas da je usvajanjem Nacrta zakona o izmenama i dopunama Zakona o komunalnoj policiji, ta služba dobila “zabrinjavajuće velika” ovlašćenja.\n“Dok policija Srbije nema zimske uniforme, dok se štedi na sredstvima za rad, dok im se smanjuju plate i dnevnice, dok se otpuštaju policajci i pored očiglednog manjka njihovog broja na ulicama gradova Srbije, ulaže se novac u komunalnu policiju kojoj se povećavaju ovlašćenja i koja sve više liči na partijsku vojsku Srpske napredne stranke”, rekao je Božović.


✔ Postoje li posebne ponude za letove iz Afganistana za Andoru na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Andoru?\n✔ Ako rezerviram let iz Afganistana za Andoru, mogu li rezervirati ujedno i smještaj?\n✔ Koje avio-kompanije nude letove iz Afganistana za Andoru?\nBudite sigurni, da na eSky.ba ponuda letova iz Afganistana za Andoru uključuje ne samo niskotarifne avio-kompanije, već i one koje su specijalizirane za visoki standard.


Ptice uthinule - epiloga nema: Postupak je još uvek u toku? - Glas Zaječara\nHome Društvo Ptice uthinule – epiloga nema: Postupak je još uvek u toku?\nPtice uthinule – epiloga nema: Postupak je još uvek u toku?\nU jeku izvođenja radova na uređenju prostora na kome je održana 52. zaječarska „Gitarijada“ na stranici Društva za proučavanje i zaštitu ptica pojavila se informacija da je u toku izvođenja pomenutih radova došlo do uništenja životnog staništa ugroženih ptičijih vrsta.\nReagujući na objavu, objavili smo tekst o tome 10. juna 2018. godine koji možete pročitati na ovom linku: KAD PTICE UTIHNU\nReagujući na nastalu situaciju Udruženje građana „Koalicija za život“ uputilo je prijavu Ministarstvu za zaštitu životne sredine po kojoj je 12. jula nadležni republički inspektor Ministarstva zaštite životne sredine izvršio obilazak terena u saradnji sa stručnim saradnikom – ornitologom iz Zavoda za zaštitu prirode Srbije RJ Niš, Bratislavom Grubačem.\nOsam dana kasnije o ovim preduzetim merama Ministarstvo zaštite životne sredine obavestilo je pomenuto udruženje građana.\nIako je od momenta otvaranja postupka prošlo skoro puna dva meseca – ova priča još uvek nije dobila svoj epilog, i ne zna se zvanično da li je zaista uništeno prirodno stanište ovih ugroženih vrsta, ili nije.\nPored toga ne zna se ni da li je prilikom izvođenja radova ispoštovana predviđena zakonska procedura, koja je od izvođača radova zahtevala izradu elaborata o proceni uticaja na životnu sredinu.\nObratili smo se Ministarstvu sa zahtevom da nas izvesti fazi u kojoj se postupak trenutno nalazi, o čemu ćemo izvestiti čitaoce po prispeću zvaničnog odgovora.\nPrethodni tekstPali i Zaječarci: Policija u Srbiji uhapsila 14 osoba u cilju suzbijanja finansijskog kriminala i korupcije\nNaredni tekstTihi svedoci minulih vremena: Jedno selo – dva dela (VIDEO)